
Prefatá 


Sfántul Fotie cel mare (820-891), patriarhul Constantinopolului, a fost un mare 
indrumátor spiritual si intelectual ortodox, cel mai important din vremea sa, si cu 
adevărat un om sfânt. Cu toate acestea, viaţa şi opera lui nu au primit nici pe 
departe atenţia pe care ar fi meritat-o. Ca urmare, el a fost grav răstălmăcit şi chiar 
blamat in Apus. Nu existá nici mácar o lucrare in limba englezá care sá ofere o 
imagine completă şi exactă a personalităţii şi a contribuţiilor lui Fotie. 


Cartea de faţă, a pr. dr. Asterios Gerostergios din Biserica Ortodoxă Greacă din 
America, vine să împlinească lipsa unei astfel de lucrări, într-un stil clar, concis şi 
savant, părintele Gerostergios prezintă în cuprinsul a zece capitole originea lui 
Fotie, educaţia sa şi roadele acesteia, numirea în scaunul patriarhal al Constan- 
tinopolului, prima depunere şi exilul, al doilea episcopat, a doua depunere şi 
moartea, precum şi problema rolului pe care I-a jucat în schisma dintre Biserica 
Ortodoxă Răsăriteană şi cea Apuseană. Sustinándu-si afirmaţiile cu un amplu 
aparat documentar, părintele Gerostergios reuşeşte să scoată în evidenţă caracterul 
creştin nobil al lui Fotie, puritatea vieţii sale, aspectele multiple ale importanţei lui 
şi caracterul nefondat al acuzaţiei că Fotie a fost cauza schismei dintre Răsărit si 
Apus. 


Părintele Gerostergios a mărit valoarea scrierii sale adăugând la sfârşit mai multe 
frumoase imnuri religioase extrase din slujba în cinstea Sfântului Fotie. Acestea 
oferă o imagine vie a veneraţiei profunde pe care o au credincioşii ortodocşi față de 
acest ilustru Părinte al Bisericii. 


Sfântul Fotie cel mare este o carte edificatoare, bogată în informaţii. Merită un 
public larg. 


Constantine Cavarnos 
Mulţumiri 


Autorul doreşte să-şi exprime aprecierea şi profunda recunoştinţă față de 
următoarele persoane, pentru contribuţia lor la publicarea acestui volum: 

Dr. Norman Brown, pentru că a citit prima versiune a manuscrisului, oferind 
sugestii valoroase; 

Profesorului Constantine Cavarnos, de la Hellenic College, pentru că a citit 
Sprijinul şi încurajarea dr. Cavarnos au fost deosebit de folositoare pentru tipărirea 
acestei cărți; 

Părintelui Artemios de la schitul „Sfântul Sava” din Sfântul Munte Athos, pentru 
că ne-a trimis fotografia unei icoane a Sfântului Fotie realizată în schitul lor; şi 
domnului Basil Bacos, student la Holy Cross Greek Orthodox School of Theology, 
pentru că a desenat icoana de pe coperta cărții. 


Autorul mulţumeşte de asemenea călduros pentru ajutorul financiar oferit în scopul 
publicării acestei lucrări domnului Christos Tsampouris; familiei Petrelis, in 
memoria lui John Petrelis şi a lui Eleni Petrelis; domnului Stavros Pappas, in 
memoria soacrei sale, Kleanthi Themistoklis. 


Si nu în ultimul rând, mulţumeşte editurii Cambridge University Press pentru 
permisiunea de a cita din cartea lui F. Dvornik, The Photian Schism. 


Asterios Gerostergios 
Introducere 


Veacul al IX-lea reprezintă una dintre cele mai zbuciumate perioade ale istoriei. 
De-a lungul acestui secol au avut loc evenimente importante, care au influenţat 
ulterior generaţii întregi, deschizându-se astfel o nouă eră în istoria omenirii. 
Curentele spirituale şi evoluţia gândirii umane din epoca medievală şi modernă îşi 
au rădăcinile în acest secol. Veacul al IX-lea constituie, prin urmare, o sursă de 
inspirație reală pentru oamenii spiritului. 


După cum se ştie, prima jumătate a acestui secol era încă zguduită de controversa 


iconoclastă, întreaga lume cunoscută în acea vreme, Răsăritul şi Apusul deo- 
potrivă, au luat parte la această luptă cu toate forţele lor spirituale. Curentele 
civilizatoare ale antichităţii clasice - elenistice, romane şi creştine - se între- 
pătrundeau cu altele provenite din Orient, fiecare dorindu-şi supraviețuirea şi 
supremaţia în viitor. 


Ca şi în primele secole de existență, creştinismul a intrat în conflict cu gândirea 
greacă, şi astfel au rezultat ereziile creştine, care au aruncat lumea creştină în 
dezordine pentru multă vreme. 


Deci şi în secolul al IX-lea (dar şi mai devreme, din 726 până în 843), se poate 
observa lupta creştinismului, asemenea celei din trecut, în timp ce pentru primele 
cinci sau şase secole punctele specifice ale acestei lupte au fost analizate în 
întregime, istoricii şi specialiştii ajungând la un acord aproape unanim, cauza marii 
dispute a spiritului din secolele al VIII-lea si al IX-lea rămâne încă destul de 
obscură, existând o mulțime de controverse si diferente de opinie printre 
specialişti. 


> Astfel, unii susţin că disputa a avut un caracter hristologic, în timp ce alții 
sunt de părere că ea are la bază redeşteptarea spiritului grec antic, care a 
renăscut după întunericul secolelor al VI-lea şi al VII-lea. 

> Alții văd cauza acestui conflict în influenţa venită din Orient, in special din 
lumea islamică, dat fiind faptul că lupta a fost condusă şi continuată de 
împărați care proveneau din Orient (Leon al III-lea Isaurul, 717-774 etc.). 


Totuşi, ceea ce surprinde în mod special pe cei care studiază istoria acestei 
perioade, dar mai ales secolul al IX-lea, este înflorirea resimţită în toate planurile 
civilizației, în timp ce în secolele al VI-lea şi al VII-lea spiritul uman s-a aflat mai 
degrabă în declin, observăm acum o redeşteptare bruscă ce a avut ca urmare 
naşterea unor strălucitoare realizări spirituale. Asistăm astfel la o înflorire a 
literelor, a artelor şi a ştiinţelor. 


Când, în 843, iconodulii au triumfat în lupta finală împotriva iconoclastilor, renaş- 
terea spirituală care fusese iniţiată nu a stagnat. Dimpotrivă, victoria a devenit baza 
unor noi realizări. 


O forţă care a animat acea reînnoire spirituală a fost Sfântul Patriarh Fotie cel 
mare. Acest patriarh ecumenic şi sfânt al Răsăritului Ortodox a reprezentat un 
fenomen rar, rămânând o enigmă foarte greu de elucidat pentru generaţiile 
următoare, înzestrat cu multe daruri naturale şi cultivându-le în mod adecvat, 


Fotie a devenit cea mai important personalitate între contemporanii lui din 
Bizanţ, dând dovadă de o gândire creatoare inepuizabilă, ale cărei idei pot fi 
exploatate de generaţiile viitoare. 


Este important de observant aici că talentul lui ca erudit, dascăl, ierarh, misionar, 
diplomat şi om al bisericii nu este contestat sau minimalizat de nici un specialist 
important. Deşi există acest consens general asupra personalităţii lui Fotie, până de 
curând s-a manifestat un dezacord esenţial cu privire la caracterul, sfintenia si la 
aportul lui la unitatea creştină. Totuşi, recent, cercetările făcute asupra vieţii şi 
timpului lui Fotie au aruncat o lumină nouă asupra subiectului, ele parcurgând un 
drum lung în corectarea distorsiunilor şi a nedreptátilor îndreptate asupra lui Fotie 
de istoricii occidentali din trecut. 


Ca orice mare personalitate a istoriei deschizătoare de noi orizonturi, Fotie a 
devenit un simbol al controversei în vremea sa şi în epocile care au urmat, 
ajungând să fie considerat instigatorul şi părintele schismei dintre Biserica 
Răsăriteană şi cea Apuseană. 


Dar înainte de a prezenta opiniile specialiştilor din trecut şi contemporani, ca şi 
propriile noastre păreri despre responsabilitatea lui Fotie în privinţa schismei, 
trebuie să expunem aici o biografie destul de amănunțită a sa, tocmai fiindcă, 
plecând de la viaţa reală şi de la împrejurările acesteia, putem trage concluzii 
sănătoase şi valabile referitoare la adevărata lui personalitate. 


Capitolul I - Naşterea şi originea 


Izvoarele existente nu ne dau informaţii precise cu privire la anul naşterii lui Fotie. 
În general, specialiştii consideră că Fotie s-a născut în anul 820, în Constan- 
tinopol. Tatăl lui se numea Sergios, iar mama, Irina. Amândoi aparțineau celor 
mai de seamă familii din Bizanţ. 


Familia lui Fotie se înrudea cu familia imperială prin patricianul Sergios, fratele 
mamei lui Fotie, care s-a căsătorit cu Irina, sora împărătesei Teodora. Tatăl lui 
Fotie ocupa o poziţie foarte importantă în statul bizantin; el deţinea funcţia de 
spatharios, adică era ofițer în garda imperială. Deoarece familia lui Fotie era de 
partea celor care susțineau icoanele, ea a fost persecutată de împăratul iconoclast 
Teofil (827-842). Astfel, găsim numele părinţilor lui în sinaxarul bizantin, ei fiind 
pomeniti de Biserica Ortodoxă ca mărturisitori pe 13 mai, într-una din scrisorile 
sale, Fotie îşi descrie tatăl ca fiind un om viteaz, evlavios şi virtuos, spunând că 


se remarca „printr-o bogăție a adevăratei slave, prin dreaptă credinţă... şi prin 
surghiun şi mucenicie”, în aceeaşi scrisoare el afirmă că mama lui îl iubea pe 
Dumnezeu şi virtutea. 


Într-o altă scrisoare pe care i-a trimis-o fratelui său, Tarasie, cu scopul de a-l 
consola pentru moartea fiicei acestuia, Fotie foloseşte din nou prilejul pentru a se 
referi la trecutul glorios şi strălucit al părinților, spunând: 








Pe lângă originea sa nobilă şi înrudirea cu familia imperială, Fotie se afla în relație 
cu clerul printr-o legătură morală foarte importantă, întrucât unchiul său Tarasie, 
patriarh al Constantinopolului (784-806), a prezidat Sinodul al VII-lea Ecumenic, 
întrunit la Niceea în 787, în cadrul căruia a fost condamnat iconoclasmul, în 
scrisoarea lui Fotie către un anume diacon Grigorie suntem informaţi de asemenea 
despre persecuțiile şi anatemele trimise de iconoclaşti asupra familiei sale şi a 
unchiului Tarasie: 





Capitolul II — Educaţia 


Este foarte greu de stabilit pe baza izvoarelor care au fost împrejurările exacte ale 
educaţiei lui Fotie şi a fraților lui, Sergios şi Tarasie. Din acest motiv au fost 
exprimate mai multe opinii. După cum s-a menţionat, părinţii lui Fotie au fost 
exilați din cauza poziţiei adoptate împotriva iconoclasmului. Copiii lor e posibil să 
fi rămas totuşi în Constantinopol, unde au primit o excelentă educaţie. 


Dar cine au fost profesorii lui Fotie? Cine a contribuit la educaţia lui remarcabilă? 
=> Unii specialişti afirmă că Fotie a fost un autodidact. A devenit un erudit 
remar-cabil, un foarte subtil filosof şi un foarte profund teolog numai după 
studii particulare sistematice şi laborioase. 
> Alții susțin că Fotie a fost instruit de celebrul filosof şi matematician Leon, 
arhiepiscopul Tesalonicului, când acesta s-a întors în Constantinopol şi şi-a 
reluat acolo activitatea de profesor, după ce fusese depus. 


Oricum ar sta lucrurile, este cert că el a avut în tinereţe ocazia să-şi însușească 
cunoştinţe vaste şi să dobândească o cultură teologică, dar şi una profană. 


Fotie şi-a dobândit cunoştinţele numai din surse greceşti, pentru că nu cunoştea altă 
limbă. Literatura greacă i-a adus o asemenea mulţumire şi suficientá de sine, încât 
nu a mai învăţat ebraica şi mai ales latina, care era atât de importantă în vremea lui. 


Educaţia admirabilă şi desăvârşită a lui Fotie a devenit un fapt recunoscut de toti 
contemporanii săi. 


Prietenii şi duşmanii nu au ezitat să-şi exprime admiraţia față de ea. Biograful 
patriarhului Ignatie, Niceta de Paflagonia, unul dintre cei mai înverşunaţi duşmani 
ai lui Fotie, îl caracterizase, referindu-se la persoana şi educaţia sa, cu următoarele 
cuvinte: ,, Fotie nu se trăgea din oameni josnici şi fără importanţă, ci dintre cei 
nobili după trup, fiind un om eminent. Era respectat pentru înțelepciunea şi pentru 
cultura sa profană mai mult decât oricare altă persoană implicată în politică. 
Cunoştea gramatica şi poezia, retorica şi filosofia; de asemenea şi medicina, şi, în 
general, orice ştiinţă profană din vremea lui. Superioritatea lui intelectuală era de 
aşa natură, încât părea că-şi depăşeşte generaţia şi se întrece cu autorităţile 
antice.” 


Este clar deci că admirația pentru cultura lui Fotie era împărtăşită deopotrivă de 
prietenii şi de duşmanii lui. După cum fiecare adolescent sau tânăr este insufletit şi 
stăpânit de visuri şi dorințe legate de viitor, şi Fotie avea visurile lui. 


Dintr-o scrisoare trimisă patriarhilor orientali aflăm că era stăpânit de o puternică 
atracție pentru celibat şi că nu dorise niciodată să se facă preot: 
în alt loc sublime dorința lui juvenilă 
spunând că nu a vrut niciodată să fie amestecat în treburile lumești, 






Suntem informați că în decursul secolului al IX-lea apăruse un conflict foarte 
puternic între cercurile platonice şi cele aristotelice din Bizanţ. Acest lucru este o 
dovadă a agitației spirituale din acea vreme. 


Despre acest conflict între cercurile intelectuale din Imperiul Răsăritean ne 
informează Gheorghe Hamartolos, care, întrucât aparținea grupului platonic, 
afirma că Aristotel a fost un om obraznic şi zăpăcit etc. Astfel de expresii ne 
permit să înțelegem cât de acut era acel conflict. 


Fotie aparținea grupării aristotelice. Cu toate acestea, după cum remarcă istoricul 
grec Paparregopoulos, „din când în când Fotie era iluminat de strălucirea 
ideologiei platonice. " 


Capitolul III - Primele roade ale educaţiei 


Tânărul Fotie era lumina timpului său, şi nu se putea ca făclia lui să rămână 
îngrădită sau ascunsă. Trebuia să o aşeze în sfeşnic pentru a lumina peste ceilalți, 
înainte de a-şi dovedi eruditia filologică, filosofică şi teologică în Biserică, el a 
strălucit în politică. Astfel, în timpul domniei lui Mihail al III-lea, i s-au oferit 
posturi la curte, cărora le-a făcut cinste. 


Aceste funcții au fost de protospatharios, adică ofiţer al gărzii imperiale, de 
protoasecretes, adică funcționar diplomatic, şi de senator, în anul 855, când era 
deja un politician imperial priceput şi inteligent, Fotie a fost trimis de conducere ca 
ambasador la arabi, în Bagdad. Toate aceste demnități nu l-au mulţumit însă. 






Când a reuşit să se retragă şi să 
găsească timp pentru a studia şi a discuta cu cei care se aflau în căutarea 
adevărului, a simţit o nespusă bucurie. Mai târziu, când va deveni „un simbol al 
controversei“, cu câtă nostalgie îşi va aminti viaţa paşnică şi liniştită, de studiu şi 
discuţii savante cu prietenii săi cultivați... 

În vremea lui Fotie, dinastia amoriană (820-867) progresistă, care guverna 
Imperiul Bizantin, a luat câteva măsuri pentru promovarea învăţământului superior. 
Astfel, în timpul domniei lui Mihail al III-lea, experimentatul politician progresist 
Bardas s-a decis să reorganizeze şcoala superioară imperială din Constantinopol. 
Palatul Magnaura a fost ales ca loc potrivit pentru această şcoală. 


După relatările istoricului Vasiliev: „Programul de studiu consta în şapte arte 
principale, introduse încă din vremurile păgâne şi adoptate mai târziu de şcolile 
bizantine şi vest-europene. Ele sunt numite de obicei «cele şapte arte liberale» 
(septem artes generales) şi sunt împărțite în două grupe: trivium, adică gramatica, 
retorica şi dialectica, şi quadrivium, adică aritmetica, geometria, astronomia şi 
muzica, în această şcoală se studiau de asemenea filosofia şi autorii clasici ai 
antichităţii.” 


Pentru a atrage aici mai multi studenti şi pentru a face din educaţie un bun comun 
atât pentru cei bogaţi, cât şi pentru cei săraci, abilul Bardas a scutit toti studenţii de 
orice povară bănească. Toate necesitățile financiare ale şcolii, ca şi plata salariului 
profesorilor, au fost asumate de conducere, în timpul lui Bardas şi mai târziu, când 


administrarea a fost preluată de puternica dinastie macedoneană (867-1056), 
această instituţie de învăţământ superior a devenit centrul, inima intelectuală a 
imperiului. Orice produs deosebit şi grandios al spiritului apărut în această 
perioadă în Răsărit a fost creaţia celebrei şcoli. 


Cu ani în urmă, Fotie fusese numit deja profesor de filosofie la această şcoală de 
ministrul împărătesei Teodora, Teoctist. 


Acum, în vremea reorganizării învățământului şi a luptei împotriva  inculturii, 
Fotie nu putea rămâne deoparte. Şi, după cum remarcă Vasiliev, în acest moment 
Fotie: „a devenit principala forță în mişcarea intelectuală şi literară din a doua 
jumătate a secolului al IX-lea. Dăruit cu o puternică dragoste pentru cunoaştere şi 
excelent educat, el şi-a dedicat mai târziu întreaga atenţie şi energie instruirii 
altora. 


Educaţia lui fiind multilaterală, avea cunoştinţe vaste nu numai în domeniul 
teologiei, dar şi în cel al gramaticii, filosofiei, ştiinţelor naturale, dreptului şi 
medicinei. A adunat în jurul său un grup de oameni care se străduiau să-şi 
îmbogăţească cunoştinţele.” 


Informaţii despre activitatea profesională a lui Fotie aflăm de la Fotie însuşi, care 
scria că s-a alăturat 





Ca rod al colaborării cu acel cerc ştiinţific de prieteni a apărut lucrarea lui de 
început, sau Împreună cu studenţii săi, Fotie a analizat şi 
a evaluat fiecare tip de operă literară. Din această lucrare gigantică aflăm despre 
interesele ştiinţifice ale lui Fotie şi ale studenților săi. Astfel, în Bibliotheke se 
găsesc multe opere aparținând lumii păgâne şi celei creştine; acestea sunt analizate 
critic, iar conţinutul lor se păstrează sub formă de rezumat. 





Importanţa lucrării este extrem de mare, întrucât ea conţine informaţii valoroase 
despre numeroase opere ale antichității pierdute, din nefericire, între timp. 
Dispariţia atâtor opera literare, păstrate în lucrarea lui Fotie numai sub formă de 
rezumat, se poate datora în mare măsură faptului că pentru transcrierea 
manuscriselor a început să se folosească în acel timp noua scriere cursivă, 
cunoscută sub numele de minuscula cu formă îngrijită, în timp ce mai vechea 
formă uncială a literelor mari, cunoscută ca scrierea cu majusculă, a fost treptat 


abandonată, şi, împreună cu ea, multe din manuscrisele mai vechi. 


O altă lucrare scrisă de tânărul Fotie este BB roi 


dorea să ofere o lucrare care să răspundă nevoii acute de dicţionare. Această 
operă a devenit un ajutor excepțional pentru tinerii lui studenţi. Poate că lexiconul 
a fost scris chiar de studenti, sub îndrumarea lui Fotie. 


Celebritatea lui Fotie ca mare profesor şi îndrumător intelectual nu era limitată 
numai la statul bizantin. 


Aflăm de la Nicolae misticul, unul dintre studenții săi, mai târziu patriarh al 
Constantinopolului, că faima şi sfera de influenţă a lui Fotie se întindeau până în 
lumea islamică, într-o epistolă trimisă de Nicolae fiului şi succesorului emirului 
din Creta, el descrie prietenia dintre Fotie şi bătrânul emir spunând că Fotie 
„cunoştea bine că, desi religiile diferite constituie un obstacol, înţelepciunea, 
blándefea şi celelalte calităţi care impodobesc si înnobilează firea umană atrag 
afecțiunea celor care iubesc lucrurile cinstite; prin urmare, în ciuda credințelor 


» 


diferite, el il iubea pe tatăl tău, care era înzestrat cu aceste calităţi”. 


Inima şi mintea lui Fotie erau atât de largi şi de cuprinzătoare, încât nu numai 
prietenii şi duşmanii de aceeaşi religie, dar chiar şi necreştinii găseau la el prietenie 
si înţelegere. 


Capitolul IV - Contextul ecleziastic şi politic din vremea lui Fotie 


Evenimente neaşteptate au venit să tulbure exemplara şi mult îndrăgita activitate 
profesională a lui Fotie. Chiar personalitatea lui Fotie, general recunoscută, iubită 
şi deosebit de respectată, a devenit centrul disputei. 


După moartea lui Teofil (842), tronul imperial a revenit fiului său în vârstă de şase 
ani, Mihail al III-lea (847-867). Mama lui, Teodora, a condus statul până când 
Mihail a împlinit vârsta potrivită. După moartea lui Teofil, gruparea iconoclastă şi- 
a pierdut influenţa, pentru simplul motiv că Teodora a urmat politica cinstirii 
icoanelor. Colaboratorii apropiaţi ai Teodorei erau frații ei Bardas şi Petronas, 
unchiul Sergios Nicetiates şi, cel mai important şi mai vrednic de încredere dintre 
toti, Teoctist, care deţinea înaltul rang de logothete al tronului. 


Desi toti colaboratorii Teodorei proveneau din răsărit (Paflagonia), ei au urmat o 
politică diferită de a predecesorilor. Au cinstit icoanele. 


Prima îndatorire a stăpânirii era soluţionarea problemelor Bisericii - restabilirea 
păcii în stat. Astfel, prin depunerea patriarhului iconoclast loan Grammaticos şi 
ridicarea în scaunul patriarhal a unui iconodul, Metodie, schimbarea politicii 
conducerii a devenit clară. 


Apoi, prin convocarea unui Sfânt Sinod şi prin restaurarea icoanelor, a fost 
desăvârşită Victoria grupării iconodule, care reprezenta majoritatea clerului şi a 
populaţiei (843). 


Acest eveniment a avut o influenţă atât de puternică asupra Bisericii şi a 
populaţiei, încât s-a rânduit ca de atunci să fie sărbătorit în fiecare an, ca 
biruintá a Ortodoxiei împotriva tuturor potrivnicilor ei, în prima duminică din 
Postul Paştelui. 


In ciuda acestui fapt, adică a victoriei grupării iconodulilor, pacea dorită nu s-a 
coborât în Biserică şi în stat în vremurile ce au urmat. 


După câţiva ani, Teoctist, cea mai important personalitate a imperiului, a fost 
demis prin intrigile lui Bardas. Puterea economică a statului, renaşterea spirituală 
care adusese linişte Bisericii şi statului se datorau în foarte mare măsură acestei 
puternice şi sensibile personalități politice. Colaborarea dintre Teodora, Teoctist şi 
patriarhul Metodie, care a dat atâtea roade pe toate planurile, era distrusă acum de 
Bardas. 

În Biserică, şi mai ales în grupările monastice, se crease o atmosferă de 
nemulțumire față de guvernarea Teodorei, în ciuda victoriei grupării iconodulilor. 


Această atmosferă s-a dezvoltat probabil din cauza repulsiei multor călugări, a aşa- 
numifilor „zeloţi”, faţă de renașterea culturii profane şi față de politica liberală 
tolerantă a conducerii cu privire la iconoclasti, care nu erau persecutați. Din această 
pricină, patriarhul Metodie îi excomunicase pe călugării din mănăstirea Studion, 
deşi era adept al cinstirii imaginilor sfinte. 


După moartea lui Metodie, în iunie 847, Teodora I-a ajutat pe Ignatie să urce pe 
scaunul patriarhal. Noul patriarh era un apropiat al grupărilor monahale. Ignatie, 
care avea să fie cel mai mare adversar al lui Fotie, provenea şi el dintr-o familie 
aristocrată. Era fiul împăratului precedent, Mihail Rangabe, şi al Procopiei, fiică a 
împăratului Nichifor I. După demiterea tatălui său, Ignatie a fost castrat împotriva 
voinţei lui, devenind călugăr. Era un om foarte evlavios, un călugăr cu viaţă strictă 

şi cu o fire puternică. Ca monah, îi iubea, fără îndoială, pe monahi, fiind la rându-i, 
iubit de aceştia. Din moment ce călugării erau vigilentii apărători ai tradiției, 


pretinzând să dirijeze toate acțiunile patriarhilor, respingând orice ,iconomie", 
Ignatie a urmat şi el această linie. A respectat tradiţia şi nu a vrut să se abată câtuşi 
de puţin de la canoanele Bisericii. 


Evident, ocuparea scaunului patriarhal de către un astfel de om nu a mulțumit 
gruparea liberalá, dar mai ales pe fratele Teodorei, Bardas. El îl eliminase din 
administratie pe Teoctist, politicianul capabil. Nu putea impiedica insá acest lucru 
(numirea lui Ignatie - n.tr.), din cauza Teodorei, care il sprijinea pe Ignatie. 


Ruptura dintre conducere si Ignatie a venit repede. Din anul 855 Bardas a devenit 
cel mai apropiat colaborator al Teodorei, in 857 el a ajuns principalul 
reglementator al treburilor politice. Din pricina uneltirilor lui, Teodora a fost silită 
să renunţe la tron. Ea i-a lăsat tronul fiului Mihail (842-867), care i-a încredinţat 
totul unchiului său, Bardas. Teodora şi fiicele ei au fost închise într-o mănăstire şi 
Bardas a încercat să-l determine pe patriarhul Ignatie să le tundă în monahism. 
Pentru că asemenea acţiune era împotriva canoanelor Bisericii, Ignatie a refuzat să 
o ducă la îndeplinire. Aceasta a fost prima ruptură oficială dintre Ignatie şi Bardas. 


Printre oameni circulau de asemenea zvonuri că Bardas nu ducea o viaţă morală, 
întrucât locuia împreună cu văduva fiului său. Ignatie a dat crezare acestor zvonuri 
şi, când Bardas a venit la Biserică să primească Sfânta împărtăşanie, Ignatie a 
refuzat să i-o acorde. Purtarea patriarhului I-a iritat teribil pe Bardas, care, în 
consecinţă, a hotărât depunerea lui Ignatie. 

În acest timp, în Constantinopol trăia un episcop pe nume Grigorie Asbestas, 
refugiat din Siracuza. Prin activitatea lui, prin talentul oratoric şi dorința de 
renaştere spirituală, aproape că a devenit conducătorul grupării liberale şi 
progresiste din Constantinopol. 


După moartea lui Metodie (847), fusese propus pentru scaunul patriarhal; se 
aştepta numirea lui. Se spune că din cauza intervenţiei Teodorei a fost preferat 
Ignatie. Purtarea lui Grigorie faţă de Ignatie a fost exemplară. Deşi nu fusese 
înscăunat ca patriarh, el a dorit să participe la fericitul eveniment al hirotonirii lui 
Ignatie. Totuşi, Ignatie nu a primit să oficieze Sfântul Liturghie împreună cu el. 
Plin de indignare, Grigorie a aruncat la pământ lumânarea pe care o avea în mână 
si, ieşind afară din biserică, a spus că Biserica a dobândit în persoana lui Ignatie un 
lup, nu un păstor spiritual. 


Motivul gestului lui Ignatie era următorul: pe când se afla în Siracuza, Grigorie 
încălcase canoanele, întrucât hirotonise un cleric ce aparținea Bisericii de 


Constantinopol ca episcop în Sicilia, fără a avea permisiunea Bisericii 
Constantinopolului. 


În perioada 848-854 Ignatie a convocat un sinod şi 1-a excomunicat pe Grigorie. 
Hotărârea a fost confirmată de guvernul Teodorei. Prin acest eveniment s-a 
accentuat opoziţia lui Ignatie. În plus, ura „zeloţilor” faţă de Grigorie şi de prietenii 
lui liberali crescuse. 


Fotie nu a luat parte la nici unul dintre aceste evenimente. Cu siguranţă, faptele 
imorale ale lui Bardas pentru a acapara toată puterea în propriile mâini, ca şi 
acțiunile forțate şi iresponsabile ale patriarhului Ignatie îi erau familiare şi, desigur, 
trebuie să-i fi stârnit amărăciune. A rămas însă neutru. A păstrat tăcerea studiind, 
predând şi scriind. Din cauza acestor împrejurări, dar mai ales din cauza 
inflexibilitátii şi a severitátii lui Ignatie şi a absolutismului lui Bardas, s-a creat o 
situaţie în care cooperarea dintre Biserică şi stat a devenit imposibilă. 


Din ordinul lui Bardas, Ignatie a fost arestat şi exilat pe Insula Terebinthos 
(octombrie 858). Fusese acuzat de trădare. Totuşi, conform canoanelor Bisericii, 
acest act al lui Bardas nu era valabil, pentru că Ignatie nu fusese condamnat de un 
sinod. Prin urmare, el a fost considerat în continuare patriarhul legitim. Bardas nu a 
scăpat astfel de dificultăţi. După depunerea lui Ignatie, situația din Constantinopol 
a devenit foarte neclară. 


Conform istoricului George Beck, e posibil ca lucrurile să se fi petrecut după cum 
urmează: „Ignatie era dispus să demisioneze cu anumite condiţii. El a declarat că 
era de acord cu o nouă numire, cu condiția ca patriarhul ales să promită că va 
recunoaşte legitimitatea lui Ignatie ca patriarh, că va păstra comuniunea cu el şi va 
respecta măsurile luate de el ca patriarh. Cu alte cuvinte, era pregătit să recunoască 
un succesor care aparținea mai mult sau mai puţin deschis grupării monahale. 
Căutarea unui candidat nu era o problemă simplă, dar în cele din urmă s-a ajuns la 
un compromis şi decizia a căzut asupra lui Fotie.” 


Capitolul V - Numirea în scaunul patriarhal al Constantinopolului 


Indiferent cum s-au desfăşurat lucrurile, rămâne cert faptul că Bardas a făcut un 
mare rău Bisericii prin depunerea lui Ignatie. Astfel, din cauza marii nedreptăți 
comise asupra lui, a onestitátii caracterului şi a puterii lui Ignatie, venirea la putere 
a unei asemenea personalităţi făcea foarte dificilă reconcilierea părţilor în conflict 
şi înlăturarea crizei iminente. 


Abilul Bardas a găsit însă soluţia. Si a găsit o asemenea soluție, încât binele a 
provenit din răul pe care îl săvârşise. El le-a recomandat episcopilor pe profesorul 
Fotie. Privirile tuturor s-au întors atunci asupra eruditului Fotie, care rămăsese 
neutru în timpul evenimentelor petrecute. Cu siguranţă, numai Fotie putea să 
calmeze spiritele şi să aducă pacea. 


Martiriul din trecutul familiei, legătura cu patriarhul Tarasie, cel ce prezidase al 
VII-lea Sinod Ecumenic, înrudirea cu împărăteasa Teodora, care fusese 
înlăturată de la putere, funcţia deţinută la palat şi încredinţată nu de Bardas, ci 
de ministrul depus Teoctist, precum şi faima lui de om virtuos şi înţelept au 
reprezentat motivaţia pentru care duşmanii lui Bardas, episcopii ignatieni, au 
fost de acord cu alegerea lui Fotie. Astfel, în sinodul întrunit a triumfat acordul 
aproape unanim: toţi s-au decis să îl aleagă pe Fotie. Chiar cei mai fideli cinci 
prieteni ai lui Ignatie, după anumite garanţii oferite de Fotie cu privire la 
Ignatie, au recunoscut alegerea lui Fotie şi l-au acceptat ca patriarh legitim." 


Până în acest moment, Fotie nu se gândise niciodată să-şi părăsească studiile şi 
celelalte îndatoriri pentru a intra în cler. 


In prima scrisoare trimisă papei Nicolae I, scria, printre altele, cele ce urmează: 





1 F. Dvornik, op. cit., p. 48: „După ce am analizat toate relatările importante despre atitudinea 
lui Ignatie după începerea detenţiei sale, putem concluziona în deplină siguranță că Ignatie nu a 
fost depus cu forța, ci a abdicat pentru a preveni complicații mai grave. Este adevărat, 
abdicarea a avut loc la solicitarea noului regim, dar a fost recunoscută ca valabilă şi canonică 
de toti membrii înaltului cler adunaţi la Constantinopol, inclusiv de cei mai fideli susținători ai 
lui Ignatie. Însuşi Ignatie le-a cerut adepților lui să accepte situaţia si să treacă la alegerea 
noului patriarh.” De asemenea, la p. 53: „O astfel de încheiere s-a datorat înţelepciunii lui 
Ignatie de a demisiona şi de a-şi sacrifica ín acest fel interesele personale intereselor Bisericii şi 


Tous. 


de lacrimi ce se revărsau din ochii mei... Cei care mi-au bruscat astfel simfirea 
nu mi-au dat pace până nu au obţinut ceea ce au dorit, împotriva voinţei mele.." 


În celebra sa a doua scrisoare către Nicolae, nota de asemenea: „Împotriva voinţei 
noastre am fost puşi sub acest jug. De aceea, aveţi mai degrabă milă faţă de noi 
decât să ne certafi. Am fost forţaţi... am fost reţinuţi în pofida voii noastre, am 
fost supravegheați îndeaproape, înconjurați cu iscozi, ca răufăcătorii. Am primit 
voturi împotriva voinţei noastre, am fost făcuţi episcopi în ciuda lacrimilor 
noastre, a protestelor, a simtümintelor, a deznădejdii noastre. Toţi o ştiu; fiindcă 
aceste lucruri nu S-au făcut în taină, iar violenţa extremă la care am fost supuşi 
a fost publică încât este cunoscută tuturor... Am pierdut o viaţă dulce şi liniştită. 
Am pierdut gloria... Am pierdut prefiosul timp liber, legăturile atât de curate şi 
de încântătoare cu prietenii, acele legături din care supărarea, prefăcătoria şi 
învinuirile erau excluse. Atunci nimeni nu má ura; şi... eu nu am acuzat şi nu 
am urât pe nimeni, nici acasă, nici în străinătate. Nu am făcut niciodată pe 
nimeni Să sufere astfel încât să culeg insulte din pricina aceasta, în afară de 
acele situaţii primejdioase în care am ajuns pentru cauza religioasă. Si nimeni 
nu m-a ofensat atât de grav încât să mă determine să îl insult. Toţi erau buni cu 
mine." 

Din cele spuse de Fotie se poate trage concluzia cá alegerea lui a devenit 
inevitabilă în împrejurările date, cá a fost forţat de conducere şi de episcopi să 
primească demnitatea de patriarh; în cele din urmă, a dat ascultare rugámintilor 
clerului, ale populaţiei şi conducerii, acceptând să fie hirotonit.” 


Faptul că era mirean nu constituia un obstacol în Biserica Răsăriteană. Exemplul 
patriarhilor Nectarie (381-397), Pavel (686-693), Tarasie (784-806) şi Nichifor 
(806-815) etc., care, fiind mireni, au primit cea mai înaltă demnitate episcopală, era 
viu în memoria Bisericii. Astfel, în şase zile Fotie a primit toate învestiturile 
bisericeşti. Pe 20 decembrie, în anul 857, a devenit monah; ziua următoare citet; 
următoarea ipodiacon şi deci diacon; apoi preot, iar în ziua de Crăciun a fost 


^ F. Dvornik, op. cit, p. 50: ,Sinodul a prezentat un candidat neutru, pe 
protoasecretes Fotie, chiar omul pe care împăratul şi Bardas îl aveau în minte de 
la început. Alegerea, în afara faptului că îi producea conducerii o anumită 
satisfacţie, a atras de partea ei toţi episcopii prezenţi, cu excepția a cinci. Mitrofan 
şi, fără îndoială, Stelian au fost cei mai refractari. De ce majoritatea episcopilor 
ignatieni s-au alăturat lui Fotie? În primul rând pentru că era un om nou, si cu 
toate că era simpatizant al grupării moderate, evident nu se număra printre 
membrii ei cei mai devotați. Ortodoxia lui nu putea fi pusă la îndoială din moment 
ce fusese persecutat de iconoclasti; în plus, se înrudea cu Teodora. ” 


hirotonit episcop. Fotie a fost hirotonit episcop de Grigorie Asbestas (despre care 
am vorbit mai înainte) şi de doi episcopi ignatieni. 


Despre ceea ce a simţit înaintea şi în timpul hirotonirii, Fotie spune următoarele: 





O dată cu ridicarea lui Fotie la rangul de episcop al Constantinopolului a început o 
nouă perioadă nu numai pentru Biserica Răsăriteană, dar şi pentru viitorul 
creştinismului în general. 


- 5 . 


„Pentru Biserică”, spune istoricul Ostrogorski, „acest eveniment a marcat înce- 
putul unei perioade de prefaceri, poate cea mai frământată din istoria Bisericii 
Bizantine. Fotie era cel mai distins gânditor, cel mai eminent politician şi cel mai 
abil diplomat care a deținut vreodată demnitatea de patriarh al Constantino- 
polului. ” 


Într-adevăr, în timpul episcopatului lui Fotie, Biserica a fost prea slăvită, dar şi 
tulburată de câteva conflicte. Pe acestea cu siguranţă nu le-a provocat Fotie însuşi, 
după cum vom vedea în capitolul următor. 


Capitolul VI - Primul episcopat 


Rana pe care insolentul Bardas a deschis-o în trupul Bisericii nu s-a vindecat uşor. 
În ciuda alegerii celui mai bun om din Bizanţ, Fotie, în scaunul Episcopal al 
capitalei, în ciuda liniştii aparente, criza nu trecuse. Ignatie observa evenimentele 
în tăcere. Când adepţii lui, episcopi şi călugări, au cerut ca patriarhul nou numit 

să nu-şi exprime părerile proprii, ci să fie doar un organ executiv al episcopului 
depus Ignatie şi al lor, şi când au văzut reacția venită mai ales de la palat, s-au 
răzgândit. La două luni după hirotonirea lui Fotie, episcopii ignatieni extremiști s- 
au adunat în biserica Sfânta Irina. L-au proclamat ca patriarh legitim pe Ignatie şi 
au renunţat la supunerea față de Fotie, privàndu-1 de dreptul de a sluji ca episcop 


(859)2. Situaţia era extrem de gravă. Deşi în trecut multi episcopi distingi si 
personalităţi importante din Constantinopol îi ceruseră lui Ignatie să-şi înainteze 
demisia pentru ca dificila problemă canonică a alegerii lui Fotie să poată fi 
rezolvată, Ignatie a refuzat categoric. 


Sunt numeroşi specialişti care acceptă ipoteza că Ignatie a demisionat, dar multi 
alții au păreri diferite, în orice caz, problema dificil de explicat pentru specialisti 
este schimbarea bruscă a episcopilor ignatieni. 


Profesorul Dvornik este de părere că „motivul acestei acțiuni îl putea constitui 
interpretarea diferită a caracterului garanţiilor date de Fotie celor cinci 
conducători ai grupului ignatian ". 


Cu siguranţă, toate aceste evenimente îi erau cunoscute lui Ignatie şi aveau 
aprobarea lui. Ignatie nu putea îngădui nedreptatea care I se făcuse. Nu avea 
puterea spirituală pentru a urma exemplul Sfântului loan Gură de Aur. Astfel, prin 
modul lui de a acţiona, a contribuit la deteriorarea situației. Când s-a văzut în fata 
unei asemenea revolte a episcopilor ignatieni, Fotie a fost nevoit să ia măsurile 
necesare. Acum putem găsi justificarea reacţiilor lui Fotie şi refuzul lui de a 
accepta rangul de patriarh. El prevăzuse evenimentele viitoare, de aceea respinsese 
insistent numirea. Din acest moment viaţa lui Fotie va fi o nesfârşită luptă. 


El a convocat un sinod care s-a întrunit mai întâi în biserica Sfinţii Apostoli (859) 
iar apoi în biserica palatului Vlaherne. La cererea lui Bardas şi pentru a pune capăt 
problemei privind demisia lui Ignatie, sinodul a hotărât că numirea lui Ignatie nu 
era legală, întrucât nu fusese ales de un sinod, ci numit de împărăteasa Teodora. 
Prin urmare, întregul episcopat al lui Ignatie era ilegal. Bineînţeles, episcopii 
ignatieni, călugării şi populația aflată sub influenţa călugărilor au protestat 
împotriva sinodului fotian. În acel moment Bardas şi-a scos la iveală toată furia 
faţă de protestatari. 


Fotie a protestat în mod repetat împotriva cruzimii lui Bardas față de cler şi de 
populație. A întâlnit însă ostilitate în ambele părți. Lui Bardas îi reuşise deja ceea 
ce voia să realizeze, şi anume să îndrepte ura ignatienilor împotriva altei persoane. 
Astfel, împinşi de situaţia şi de atmosfera creată, ignatienii nu luptau împotriva lui 
Bardas, ci împotriva Bisericii însăşi. 


Plin de indignare faţă de violenta lui Bardas, şi luând decizia de a părăsi scaunul 
episcopal dacă situația avea să se menţină aceeaşi, Fotie i-a scris în acel moment 
lui Bardas: 


nu Sunt vrednic de demnitatea episcopală sau de munca pastorală. De aceea 
eram nelinistit, căci m-au silit şi m-au adus cu forţa la această treaptă 
arhierească. De m-ar fi răpit moartea înainte de a fi fost ales... Eram mâhnit 
amarnic din această pricină. Am plâns... Eram indignat, am făcut orice în afară 
de a má învoi cu ei, cei care m-au ales şi m-au forțat; şi i-am implorat să ia de la 
mine această cupă plină cu multe şi felurite griji şi ispite. Acum, după aceste 
întâmplări, chiar cele petrecute mă învaţă şi imi mustră nevrednicia. Si frică nu 
am pentru ceea ce s-a petrecut deja; şi suspin, şi Sunt uluit de cele ce au venit 
deja asupra mea. Pentru că atunci când văd preoţi, oricine ar fi ei, suferind cu 
toţii laolaltă pentru o greşeală, fiind bătuţi, confiscându-li-se averea şi pătimind 
umilinţe, smulgándu-li-se limba (Izbăveşte-ne, o, Doamne, de păcatele noastre!), 
cum aş putea să nu-i numesc mai fericiţi decât mine pe cei care au murit? Cum 
aş putea să nu văd în povara pe care au pus-o asupra mea o mustrare pentru 
păcatele mele?” 


Si după ce protestează împotriva altor violente săvârşite de Bardas, Fotie îşi 
încheie scrisoarea: „Aceste lucruri vi le-am scris cu lacrimi însângerate, în ce vá 
priveşte, aceasta este, aşadar, ultima scrisoare pe care o veţi primi de la mine. 
Scriu aceste lucruri avándu-L martor pe Dumnezeu. Dacă în ciuda rugáminfilor 
mele aveţi intenţia de a má ignora..., nici nu o Să vă mai Scriu, nici nu o Să vá 
mai împovărez; voi renunţa la episcopie şi voi plânge pentru păcatele mele." 


Aceste rânduri ale lui Fotie ne permit să apreciem just evlavia sa față de 
Dumnezeu, blândeţea inimii migcate de suferinţa duşmanilor, dar şi altruismul care 
l-a făcut să-şi pună viaţa în pericol înfruntându-l pe iritabilul, atotputernicul si 
crudul Bardas. După protestul lui Fotie persecuțiile nu au încetat cu totul, dar prin 
acţiunile sale au fost cel puţin îmblânzite. 


La cererea lui Fotie, i s-a permis lui Ignatie, care fusese mutat din Insula 
Terebinthos în Insula Mitilene, să se întoarcă la Constantinopol, iar averea i-a fost 
înapoiată, încă o dată s-au făcut eforturi pentru a-l convinge să-l recunoască pe 
Fotie ca succesorul lui legitim, dar a fost în zadar. Ignatie nu s-a lăsat convins. 
Problema cerea deci o rezolvare mai complexă şi mai eficientă. 


Conducerea împreună cu Fotie au decis aşadar convocarea unui nou sinod, pentru 
ca recunoaşterea lui Fotie să poată ieşi triumfătoare şi, astfel, să-şi poată exercita 
fără piedici slujirea episcopală. Pentru ca hotărârile sinodului să aibă mai multă 
valoare s-a hotărât invitarea patriarhilor răsăriteni (din Alexandria, Antiohia şi 
Ierusalim) şi a patriarhului Apusului, papa Nicolae, în scrisoarea de instalare 
adresată patriarhilor răsăriteni şi papei, Fotie relata evenimentele care au avut loc 


la Constantinopol şi accentua mai ales faptul că a acceptat să fie ales şi ridicat la 
rangul de patriarh sub mari presiuni. 


Din cauza conflictelor din Constantinopol, Fotie nu i-a putut trimie o astfel de 
scrisoare papei Nicolae I mai înainte de anul 860. În acelaşi timp, se urmărea 
indirect participarea unor reprezentanţi ai Bisericii Apusene la sinodul convocat la 
Constantinopol. Acest sinod trebuia să rezolve problemele cu privire la Fotie şi la 
Ignatie şi să ia în discuţie, de asemenea, subiectul noii condamnări a 
iconoclasmului şi a altor erezii recente. 


Scrisoarea împăratului Mihail al III-lea către papă conţinea şi ea aceleaşi menţiuni. 
Nicolae I era un om ambițios şi însetat de putere, având drept scop al vieții 
extinderea autorităţii Bisericii Romei peste întreaga lume. Istoricul romanocatolic 
contemporan cu noi, F. Dvornik, consideră cá Nicolae I: „este, fără îndoială, unul 
dintre cei mai importanţi papi ai Evului Mediu timpuriu, iar creşterea autorităţii 
papale în cursul secolelor următoare este legată pentru totdeauna de acţiunile 
acestui mare papă, ale cărui scrieri despre caracterul sublim al instituţiei papale au 
avut o influenţă fără precedent asupra canoniştilor şi teologilor Bisericii Apusene 
din Evul Mediu. El a reuşit să aducă toti ierarhii apuseni sub ascultare absolută faţă 
de el şi a zdrobit toate tendinţele spre autonomie din puternica Biserică Francă.” 


Aşadar, unei astfel de persoane i-au trimis scrisori Fotie şi împăratul Mihail al IH- 
lea. Nicolae I, sprijinindu-se pe puterea pe care reuşise să o obțină în Apus, a văzut 
aici un prilej favorabil, din moment ce aştepta de ceva timp să intervină în Răsărit 
şi să aplice şi acolo imperialismul lui ecleziastic. Visul său de a-şi impune voinţa în 
Răsărit nu era însă un lucru uşor. Dorinţa de a face din Biserica Răsăriteană 
servitoarea stăpânirii lui asupra lumii a eşuat, o dată ce Răsăritul nu se afla la 
acelaşi nivel spiritual cu lumea occidentală. Din cauza inculturii, Apusul se 
supusese de mult pretențiilor papale. Răsăritul însă, fiind leagănul şi matca 
civilizaţiei şi a creştinismului, a respins cu mult dispreţ născocirile de ultimă oră şi 

deformările aduse creştinismului de Biserica Romei, după cum vom vedea mai 
târziu. 


Astfel, socotind că a sosit ocazia potrivită pentru a interveni în treburile bisericeşti 
din Răsărit, Nicolae I i-a trimis la sinodul convocat la Constantinopol, ca repre- 
zentanti ai săi, pe episcopii Rodoald de Porto şi Zaharia de Anagni. Delegaţia 
papală avea instrucţiuni să analizeze problema lui Fotie. Dacă constatau că totul se 
desfăşurase în conformitate cu canoanele, aveau să îl recunoască pe Fotie ca 
patriarh legitim, cu condiţia ca Iliria şi sudul Italiei să fie înapoiate Romei. Aceste 


regiuni aparținuseră Romei înainte de 733, când împăratul Leon al III-lea Isaurul 
le-a trecut sub jurisdicţia Bisericii Constantinopolului. 


La sinodul de la Constantinopol (861), Fotie a fost declarat nevinovat, iar Ignatie 
condamnat. Delegaţia Romei a recunoscut legalitatea lui Fotie fără a impune 
condiţia lui Nicolae, ca Iliria şi sudul Italiei să-i fie înapoiate. 


Să observăm că, într-o epistolă trimisă lui Fotie înainte de examinarea cazului, 
Nicolae îl numea „episcopul Constantinopolului” şi slăvea pe Dumnezeu pentru 
credinţa dreaptă a lui Fotie şi pentru onestitatea caracterului său. 


Acest fapt dovedeşte că papa era interesat să obțină Iliria şi sudul Italiei şi nu să 
pună la îndoială legitimitatea lui Fotie. După încheierea lucrărilor sinodului, care 
poartă ciudatul nume de sinodul ,I-II" (Prima-secunda), reprezentanţii papali 
Rodoald şi Zaharia s-au întors la Roma şi i-au făcut cunoscute lui Nicolae 
rezultatele sinodului, în plus, un trimis al împăratului i-a adus lui Nicolae actele 
sinodului, precum şi scrisori de la împăratul Mihail al III-lea şi de la Fotie. 


Epistola lui Fotie a devenit celebră prin ideile pe care le cuprinde. Fotie se 
dovedeşte a fi un excepţional interpret al gândirii patristice vii, un arhitect al 
unităţii creştine viitoare, un distins ierarh şi un neasemuit următor al lui Hristos, un 
om capabil să găsească baze solide şi neclintite pentru fundamentarea şi 
promovarea creştinismului. El afirmă aici cá la temelia unităţii creştine trebuie să 
stea dogmele fundamentale ale credinţei şi nu punctele secundare şi neesenfiale 
asupra cărora creştinii pot avea păreri diferite. Astfel de elemente, în opinia 
marelui patriarh Fotie, sunt acelea care au fost create de temperamental diferit 
al fiecărei naţiuni, limbi, în general de tradiţiile diferite. Astfel, căsătoria sau 
celibatul preoţilor, obiceiul clericilor de a se bărbieri sau nu, un anumit fel sau 
altul de rugăciuni şi posturi etc., toate acestea nu ar trebui să fie un semn al 
dezbinării între creştini. Printre altele, Fotie afirmă următoarele: 








armă puternică ce vine în ajutorul lor, prevenind în familie acele certuri de care 
natura se cutremură. Opreşte cu uşurinţă neînțelegerile dintre prieteni şi îi 
convinge să-şi reia cu bunăvoință relaţiile prieteneşti. Cât despre cei care au 
aceleaşi gânduri despre Dumnezeu şi cele dumnezeieşti, deşi distanţa îi separă şi 
nu se văd niciodată, ea îi uneşte şi îi identifică nevăzut şi face din ei prieteni 
adevăraţi. Si dacă din întâmplare unul din ei ar ridica acuzaţii nechibzuite 
împotriva celuilalt, ea înlătură răul, aşază lucrurile pe calea cea bună şi 
pecetluieşte legătura unirii... Această dragoste este cea care m-a făcut să îndur 
fără greutate învinuirile slobozite asupra mea, sfinţite părinte, ca pe nişte săgeți; 
cea care m-a împiedicat să consider cuvintele sfinfiei voastre ca provenind din 
mânie sau dintr-un suflet capabil de insulte şi duşmănii; cea care, dimpotrivă, 
m-a făcut să le privesc ca pe o dovadă a unei afecţiuni care nu se poate ascunde 
şi a unui zel scrupulos pentru disciplina bisericească, o dovadă a râvnei de a 
vedea totul făcut corect. Fiindcă, din moment ce dragostea nu ne va permite să 
considerăm nedrept nici măcar răul, cum ne va permite să numim nedrept orice 
alt lucru? O astfel de natură are dragostea, încât va socoti ca un bine intenţionat 
chiar ceea ce ne aduce suferinţă. Dar, de vreme ce nu există nici un motiv ca 
adevărul să nu fie spus între fraţi, sau între părinţi şi copii (fiindcă ce este mai 
cinstit decât adevărul?), dafi-mi voie să vorbesc şi să vă scriu cu deplină 
libertate, nu din dorinţa de a vă contrazice, ci cu scopul de a mă dezvinovăţi... 






























E auzit p «Oamenii nu ar fi trebuit să vă ... Se 





Dacă c cineva i-ar Isa în n pace epe. cei care au ii iaa presiuni cu u scopul d de a lovi în 
cei care le-au suferit, m-aş fi putut aştepta ca dreptatea sfinfiei 
condamne. Se spune că au fost încălcate canoanele Bisericii pam p am e 
ridicat de la treapta de laic la cea mai înaltă slujire preoțească. Dar cine le-a 
încălcat? Cel care a aplicat forţa sau cel care a fost silit prin forță, împotriva 
voinţei lui? «Ar fi trebuit să rezistafi!» Cât de mult? Am rezistat chiar mai mult 
decât trebuia. Dacă nu m-aş fi temut să nu stârnesc furtuni încă şi mai mari, aş 
fi rezistat chiar până la moarte. Care sunt însă aceste canoane despre care se 
spune că au fost încălcate? Canoane pe care Biserica Constantinopolului nu le-a 
primit niciodată până astăzi. Canoanele nu pot fi încălcate decât atunci când 
trebuie respectate; însă, din moment ce nu le-am primit, a nu le respecta nu 
poate constitui un păcat. Am vorbit destul - chiar mai mult decât ar fi trebuit; nu 
vreau nici să mă apăr, nici să mă justific. Cum aş dori să mă apăr, când singurul 
lucru pe care îl vreau este să fiu izbăvit din furtună şi uşurat de povara ce mă 
doboară? Atât de mult am rávnit eu la acest scaun şi atât de mult fin să-l 





























păstrez... «Dar dacă scaunul episcopal este o povară pentru voi acum, la început 
nu a fost aşa.» L-am luat împotriva voinţei mele, şi împotriva voinţei mele rămân 
în el. Dovadă este faptul cá am fost forțat de la început; cá am vrut de la început, 
ca şi astăzi, să îl părăsesc. Si deşi a trebuit să mi se scrie unele lucruri 
politicoase, era imposibil să mi se scrie cu amabilitate şi să fiu lăudat. Am primit 
cu bucurie toate câte mi s-au spus, multumind lui Dumnezeu care conduce 
Biserica. 


Mi s-a spus: «Afi fost luat dintre mireni; aceasta nu este o faptă lăudabilă; de 
aceea suntem nehotărâţi şi am amânat consimţământul nostru până după 
întoarcerea apocrisiarhilor noştri.» Ar fi fost mai bine să spuneţi: «Nu ne vom 
da deloc consimţământul; nu aprobăm; nu acceptăm şi nu o vom face 
niciodată». Cel care s-a oferit pentru acest scaun, care a cumpărat episcopia, cel 
care nu a primit niciodată un vot cinstit este un om josnic în toate privinfele. 
«Renuntati la episcopie şi la slujirea de păstor.» Dacă cineva mi-ar fi scris aceste 
lucruri, ar fi făcut-o într-un mod agreabil, oricât era de greşit. Dar era necesar 
ca omul care suferise atât de mult preluând episcopia să sufere din nou când o 
părăseşte? Ca omul care a fost împins cu forța la acea slujire să fie scos din ea 
cu o violenţă încă şi mai mare? Cel care are astfel de simţăminte, astfel de 
gânduri, trebuie să se frământe prea puţin ca să respingă calomniile prin care 
vor să îl lipsească de scaunul episcopal. Destul însă asupra acestui subiect...” 


Papa Nicolae I, care se considera împărat al întregii lumi, nu a dat atenţie ideilor 
ecumenice creştine ale Bisericii Răsăritene, interpretate cel mai bine, în acel 
moment, de Fotie. Când a fost informat că nu i-au fost îndeplinite condiţiile, 
Nicolae s-a mâniat teribil, iar mânia lui a căzut mai întâi asupra reprezentanţilor 
săi, pe care i-a excomunicat. A convocat apoi un sinod latin (863) şi l-a 
excomunicat pe Fotie pe baza acuzatiei că fusese înscăunat patriarh în mod 
necanonic. L-a excomunicat şi pe episcopul Grigorie Asbestas, care a jucat rolul 
principal la hirotonirea lui Fotie. L-a ameninţat de asemenea pe Fotie că, în cazul 
în care nu se va conforma hotărârilor sinodului de la Roma, va rămâne 
excomunicat până pe patul de moarte. 


Nicolae credea că are în față împărați inculti ai Apusului sau episcopi latini jucărie, 
care tremurau în fata excomunicárilor lui. Nu intelesese că adversarul sáu era 
adevărata tradiție a opt secole de creştinism, tradiție pe care Fotie o deţinea pe 
deplin şi al cărei apărător era. În plus, Nicolae I nu s-a oprit aici. A trimis scrisori 
împăratului Mihail al III-lea si lui Fotie, atacându-l violent pe Fotie si 
nemainumindu-1 episcop, ci doar un „om foarte învăţat”. Le-a scris de asemenea şi 


patriarhilor răsăriteni. [n toate scrisorile lui, Nicolae I îşi declara pretenţiile, în mod 
deschis, şi nu îl recunostea nici pe Fotie, nici excomunicarea lui Ignatie. 


Împăratul Mihail al III-lea a răspuns atunci papei, spunându-i că hotărârile lui nu 
aveau valabilitate, de vreme ce nimeni nu îl desemnase pe el şi sinodul lui ca 
judecători. 


În răspunsul către Mihail al III-lea, papa Nicolae I îşi reafirma pretenţiile pe un ton 
şi mai categoric. El îşi întemeia aceste pretenţii pe binecunoscutele documente 
false (donația lui Constantin şi decretele pseudo-isidoriene) şi pe interpretarea 
papală a cunoscutelor pasaje din Noul Testament (Matei 16,18 etc.). Nicolae cerea 
ca Fotie şi Ignatie să fie trimişi la Roma pentru a fi judecaţi de el. Este foarte clar 
că în acest moment Biserica Răsăriteană s-a simţit grav jignită de acţiunile papale 
fără precedent, în ciuda celor petrecute, Fotie nu a cedat mâniei şi nu a răspuns. A 
considerat că singura cale eficientă de păstrare a unităţii dintre Răsărit şi Apus este 
tăcerea, ştiind foarte bine că scrisorile şi cuvintele lui vor fi zadarnice. 


Nici împăratul nu a continuat corespondenţa. 

Cu toate dificultățile provenite din interiorul şi din afara Bisericii, episcopatul lui 
Fotie a dat roade deosebit de bogate. Mai ales după recunoaşterea lui de către 
Sinodul I-II din 861, Fotie s-a dedicat cu râvnă reorganizării vieţii bisericeşti. Ca 
om înţelept, a observat că în Răsărit creştinismul era în pericol din cauza nume- 
roşilor necreştini aflaţi la est, la nord şi la sud. Era necesar ca slavii şi bulgarii care 
locuiau in Peninsula Balcanică de multă vreme să fie crestinati şi să devină cu 
orice pret prieteni ai Bizanțului. Se intelesese corect cá Peninsula Balcanică era 
centrul nervos al vieţii Imperiului Bizantin. Era, aşadar, de neconceput să se dea 
libertate de acţiune oricărei alte puteri politice sau ecleziastice care ar fi dorit să 
intre în această zonă. Astfel, în 863, au ajuns în Moravia misionarii greci, sub 
conducerea fraților tesaloniceni Chiril-Constantin şi Metodie, trimişi de Fotie şi de 
împărat. Prin colaborarea regelui Ratislav, misionarii au propovăduit cu succes 
credinţa creştină. Ca misiunea lor să fie mai bine primită, au predicat în limba 
slavonă. Alfabetul slavon a fost inventat de ei pentru a face posibilă traducerea 
Bibliei şi a cărţilor liturgice în limba slavonă. Misionarii greci nu au avut ca scop 
schimbarea conştiinţei etnice a locuitorilor, ci creștinarea lor. 


Ca urmare a succesului misiunii bizantine în Moravia, regele Boris I al Bulgariei 
şi-a exprimat dorinţa de a adopta creştinismul, în 864 el a fost botezat şi a primit 
numele de Mihail. I-a fost nas împăratul bizantin Mihail al III-lea. Misiunea greacă 
era deci liberă să lucreze în mijlocul poporului bulgar. 


Se păstrează una dintre scrisorile trimise de Fotie regelui proaspăt botezat, în 
această scrisoare el îi înfăţişează regelui datoriile lui ca stăpânilor creştin. Putem 
întrezări aici admirabilele aptitudini pastorale ale lui Fotie. Printre altele, el scrie: 
»Maiestatea voastră şi iubitul meu fiu, unele haruri oferă bunuri mărunte şi 
trecătoare. Dar acelea care ajută la îmbunătăţirea sufletului omenesc sunt 
adevăratele haruri, pentru că aduc sufletului câştiguri mari şi nepieritoare. Cel 
mai important dintre harurile de început este cunoaşterea corectă a curatei şi 
nepri-hănitei noastre credinţe creştine şi împărtăşirea cu Tainele Bisericii. Cu 
ajutorul acestora ne-am pregătit călătoria către Dumnezeirea intre-it-Una şi 
către realitatea de neînțeles în esenţa ei pentru raţiunea umană, care este cauza 
tuturor lucrurilor... Acest adevărat conducător nu se îngrijeşte doar de 
mântuirea lui, ci arată aceeaşi grijă şi prevedere şi pentru poporul pe care i l-a 
încredinţat Dumnezeu. El cheamă poporul şi îl călăuzeşte la desăvârşita 
cunoaştere a lui Dumnezeu. Te rog, nu îmi trăda aşteptările, ci, de-a lungul 
întregii tale vieţi, purtarea Să-ţi fie în acord cu credinţa... Dumnezeu ne 
îndeamnă să oferim ca roade virtuțile noastre şi nu să necinstim credinţa prin 
faptele noastre. Si noi te indemnám deci şi te sfátuim să-ţi impodobesti credinţa 
cu virtuţi şi Să-ţi cultivi virtuțile prin credinţă, ca să poată deveni mai 
strălucitoare. Conducătorul trebuie să arate multă cucernicie în toate faptele 
sale şi decenţă în obiceiuri. Trebuie să te rogi doar lui Dumnezeu. Trebuie să 
veghezi asupra alunecărilor limbii, pentru că în multe cazuri câteva cuvinte au 
făcut multă stricăciune şi uneori au pus în pericol însăşi viaţa. Trebuie să evifi 
calomniatorii şi reclamanfii... Nu-ţi face prieteni cu uşurinţă. lar când începi 
prietenii, trebuie să-i alegi numai pe cei cu caracterul nobil. Nu căuta să auzi 
lucruri plăcute de la prietenii tăi, ci numai adevărul. Trebuie să-ţi conduci 
cetăţenii bazându-te nu pe putere, ci pe dragostea lor... Răutatea este o boală 
gravă pentru orice suflet, dar este şi mai gravă pentru un conducător... Ai fi cel 
mai bun judecător al celorlalţi dacă, atunci când ţi-ai cerceta propriile fapte, ai 
înfăţişa conştiinţei tale un bilanţ al lor şi ai găsi căi de îndreptare a greselilor 
tale... Trebuie Să-ţi aminteşti mereu orice bine pe care ţi-l fac alţii şi să uiţi 
repede orice lucru bun pe care îl faci tu însuţi. Fericirea supuşilor arată 
înţelepciunea şi dreptatea stăpânirii. Aceste puţine cuvinte din multele pe care 
am vrut Să ţi le scriu, o, copil adevărat şi nobil, căruia i-am dat naştere în 
chinuri spirituale, trebuie să le socoteşti ca un legámánt dumnezeiesc şi ca 
modele autentice de virtute. Mă rog ca tu să te dai pildă vie de purtare dreaptă şi 
neprihănită, după voia lui Dumnezeu. Fă aceasta pentru mine: să devii un 
exemplu, un model de evlavie şi de orice altă virtute, nu numai pentru supusii 
tăi, dar şi pentru urmaşul tău, o pildă pentru întreaga omenire şi un imbold 
puternic spre orice lucru nobil şi bun.” 


Creştinismul răsăritean al secolului al IX-lea găsise în persoana lui Fotie un păstor 
şi un dascăl autentic, capabil să înveţe corect adevărul evanghelic. Lumina 
credinţei creştine a strălucit, aşadar, biruitoare în Imperiul Bizantin. După anul 
860, ruşii au ajuns la Bosfor, amenințând să cucerească Constantinopolul. 
Distrugerile provocate de ei au fost uriaşe. Locuitorii Constantinopolului erau 
ingroziti. S-au adunat împreună în cetate, fiind pregătiți să lupte până la moarte, în 
acest moment critic pentru capitală, Fotie a fost de partea populaţiei. 


Asemenea predecesorului său, Sfântul loan Gură de Aur, care a ţinut faimoasele 
predici „despre statui” pentru a consola populația Antiohieil, Fotie a predicat 
cetăţenilor Constantinopolului. Prin lucrarea lui, locuitorii au fost încurajați si 
întăriţi. Acest prim contact al ruşilor cu bizantinii a avut totuşi, după câţiva ani, 
urmări foarte importante. Patriarhul Fotie a încercat şi a reuşit să convertească la 
creştinism poporul rus. 


Misionarii lui Fotie activau de asemenea în mai multe zone din jurul Mării Caspice 
şi al Márii Negre, unde locuiau populaţii de origine turcă şi de alte origini. Aceste 
populații erau khazarii, alanii etc. Misiunea a avut foarte mare succes în acele 
regiuni. 


După cum am văzut, misionarii greci propo-văduiau în Bulgaria şi Moravia cu 
foarte bune rezultate. 


Imperialismul papal al lui Nicolae I nu putea tolera însă strălucirea mereu în 
creştere a scaunului episcopal al noii Rome şi influenţa pe care o exercita asupra 
altor naţiuni. Refuzul Răsăritului de a se supune Romei I-a iritat foarte tare. În 
ciuda hotărârilor sale si ale sinodului latin, întregul Răsărit 1-a recunoscut pe Fotie 
ca patriarh legitim. El a vrut să transfere lupta pe teren dogmatic, făcând astfel mai 
uşoară anihilarea lui Fotie. Dar Fotie mărturisea acelaşi crez ca şi Nicolae. Cel din 
urmă a insistat atunci ca Iliria şi Sicilia să fie înapoiate Romei. După cum am spus 
însă, Iliria reprezenta pentru Bizanţ o problemă de viaţă şi de moarte, în timp ce 
pentru Nicolae era o chestiune de onoare. 


Relaţiile deja tensionate dintre Răsărit şi Apus au început să se deterioreze acum 
din cauza problemei bulgare. 


Regele bulgar Boris I (Mihail) dorea să întemeieze o Biserică bulgară 
independentă, în timp ce Fotie intenționa să trimită doar misionari. Din moment ce 
nu i-a trimis un patriarh sau un mitropolit, Mihail s-a întors către franci şi către 
Roma, cerându-le să-i împlinească dorinţa de avea o Biserică independentă. Mai 


mult, el a cerut părerea Romei în legătură cu diferite probleme religioase şi morale 
(866). O astfel de ocazie era tocmai ceea ce îşi dorea Nicolae. Imediat i-a trimis în 
Bulgaria pe episcopii Fortunatus şi Paul, însoțiți de alti misionari. Ei aduceau 
scrisori ale lui Nicolae, ce cuprindeau răspunsuri la întrebările lui Boris. Misionarii 
latini au introdus apoi în Bulgaria obiceiuri latine, criticând aspru practicile 
bisericeşti bizantine. Venise deci vremea confruntării dintre Răsărit şi Apus, din 
moment ce, după cum am afirmat mai sus, Peninsula Balcanică reprezenta o 
problemă de viaţă şi de moarte pentru creştinismul răsăritean. 


Fotie a luat întreaga răspundere asupra sa. Tăcerea lui nu a dat roade. A fost 
considerată de papalitate mai curând o dovadă de slăbiciune. Având dreptatea de 
partea lui, Fotie a căutat şi a găsit armele potrivite pentru a-şi înfrunta adversarul 

şi a înlătura pericolul venit din acea direcţie. El a înţeles că apărarea Răsăritului nu 
ar reuşi dacă în lupta împotriva invaziei papale în Peninsula Balcanică s-ar baza 
numai pe canoane. De aceea, a mutat apărarea în zona dogmelor şi a Sfintei 
Tradiţii. Chiar latinii 1-au dat această ocazie, întrucât i-au învăţat pe bulgarii de 
curând convertiți să-i urascá pe clericii căsătoriți, să posteascá sâmbăta, practica 
săvârşirii Sfintei Taine a Mirungerii numai de către episcopi, reducerea Postului 
Paştelui la o săptămână etc.; în plus, i-au învăţat că Duhul Sfânt purcede nu numai 
de la Tatăl, ci şi de la Fiul (Filioque). Aceasta era o învăţătură necunoscută până 
atunci în Biserică. 


Fotie a trimis imediat o enciclică patriarhilor răsăriteni, îndemnându-i să ia parte la 
lupta împotriva denaturării egoiste de către Roma a adevăratei învățături a 
Evangheliei şi a Traditiei. 


Printre altele, Fotie afirma în această celebră scrisoare: 





Pretentiile de primat ale papei, acţiunile jignitoare ale lui Nicolae I şi ale sinodului 
său îndreptate împotriva Bisericii Răsăritene, problema invaziei papale în Bulgaria 
şi noua învăţătură despre purcederea Duhului Sfânt de la Tatăl şi de la Fiul au 
devenit fundamentul şi motivaţia convocării unui sinod la Constantinopol. Astfel, 


reprezentanţi din Răsărit s-au adunat la Constantinopol în 867. O sursă ne 
informează că actele acestui sinod au fost semnate de o mie de membri. Sinodul 1- 
a excomunicat pe Nicolae I şi a condamnat practicile bisericeşti latine şi noua 
învăţătură a Romei despre Duhul Sfânt introdusă în Bulgaria. Mai mult, i se cerea 
împăratului apusean Ludovic al II-lea să intervină şi să-l demită pe Nicolae. 
Nicolae I a murit însă în acelaşi an, fără a afla hotărârile sinodului. 


Capitolul VII - Prima depunere şi exilul 


În timp ce lucrurile luau o astfel de întorsătură, Nicolae I dispărând de pe scena 
luptei dintre Răsărit şi Apus, în Constantinopol aveau loc noi schimbări politice. 


Vasile I macedoneanul, care fusese până atunci co-imperator cu Mihail al III-lea, îl 
asasinase pe Bardas, unchiul lui Mihail. L-a ucis apoi pe Mihail al III-lea, bine- 
făcătorul său, şi a luat în propriile mâini conducerea statului (septembrie 867). 
Pentru a câştiga mulțimile, dar mai ales cercurile traditionaliste (zelotii), care erau 
împotriva lui Fotie, şi pentru a obţine favoarea Romei - întrucât Roma era în 
vremea aceea atotputernică în Apus - Vasile I l-a detronat pe Fotie şi 1-a ridicat în 
scaunul patriarhal pe Ignatie. Ca să confere legalitate actelor sale, a hotărât 
convocarea unui nou sinod, în acest scop, el i-a scris papei Hadrian al II-lea, 
succesorul lui Nicolae I, cerându-i reprezentanţi. Hadrian al II-lea i-a trimis ca 
reprezentanţi pe episcopii Donatus şi Ştefan şi pe diaconul lui, Marinus. Hadrian îl 
condamnase deja pe Fotie şi sinodul ţinut la Constantinopol în 867. 


Noul sinod (869-870), considerat de romanocatolici al VIII-lea Sinod Ecumenic, 1- 
a condamnat pe Fotie şi i-a achitat pe Ignatie şi pe Nicolae I. Şi la acest sinod 
dezideratul papal cu privire la înapoierea Iliriei şi a Bulgariei a rămas nesatisfăcut. 
După cum am afirmat mai sus, regele bulgar Boris I (Mihail) îi solicitase lui 
Nicolae I crearea unei Biserici Bulgare independente (866). Dorinţa nu i-a fost însă 
împlinită. În momentul întrunirii sinodului de la Constantinopol (869-870), a sosit 
acolo şi delegaţia bulgară, cerând sinodului să i se comunice de care Biserică 
aparține nou-intemeiata Biserică Bulgară, în ciuda protestului delegației papale, 
sinodul a declarat că Biserica Bulgară ţine de Biserica Constantinopolului. 


Ignatie l-a trimis apoi în Bulgaria ca mitropolit pe Iosif, un episcop grec. 
Observăm deci că în problema Iliriei şi a Bulgariei atât sinodul lui Fotie, cât şi cel 
al lui Ignatie au urmat aceeaşi linie. 


Deşi la sinodul ignatian (869-870) au participat doar o sută zece episcopi, în timp 
ce la sinodul lui Fotie din 867 au fost prezenţi o mie, o dată depus, Fotie nu a vrut 


să adopte o atitudine de opoziţie, tulburând astfel Biserica. A luat drumul exilului 
amar. De acolo nu le-a trimis adepților săi nici o scrisoare, pentru a nu stârni acte 
de fanatism, ci i-a sfătuit să îndure cele întâmplate fără proteste şi fără murmure. 


Fotie nu era un extremist sau irascibil, ci un făcător de pace. Ca savant şi om de 
acțiune impregnat de învăţătura creştină, el nu voia să se coboare la nivelul 
mulțimii. Delegaţia papală şi ignatienii, pe de altă parte, au citit tare în sinod (869- 
870) anateme nemiloase la adresa lui. Anatemele rostite de delegația papală au fost 
următoarele: 

,,Photio curiali et invasori anathema. 

Photio saeculari et forenci anathema. 

Photio neophyto et tyranno anathema. 

Photio schismatice et damnator anathema. 

Photio Moecho et parricidae anathema. 

Fabricatori mendaccorum anathema. 

Inventori perversorum dogmatum anathema. 

Photio novo Maximo Cynico anathema. 

Novo Dioscoro anathema. 

Novo Judae anathema." 

(Politicianului $1 uzurpatorului Fotie - anatema. 

Laicului şi oratorului public Fotie - anatema. 

Novicelui si tiranului Fotie - anatema. Schismaticului $1 condamnatului Fotie - 
anatema. 

Infidelului şi paricidului Fotie - anatema. 

Făuritorului de minciuni - anatema. 

Plăsmuitorului de dogme corupte - anatema. 

Noului Maxim Cinicul - anatema. 

Noului Dioscoros - anatema. 

Noului luda - anatema.) 


Prin întreaga lui conduită, patriarhul Fotie şi-a dovedit marea nobleţe, bunătatea, 
răbdarea, blàndetea şi distincția caracterului sáu. Era mare în cuvinte, dar şi in 
fapte, plin de dragoste față de prieteni şi de răbdare faţă de malitiosii şi fanaticii lui 
duşmani. Când cutremurele au zguduit capitala, mulți au crezut cá sunt trimise de 
Dumnezeu. 


Fotie nu a folosit acest eveniment în avantajul său, cum făcuseră mai înainte 
ignatienii. El îi scria diaconului Grigorie, unul dintre adepții săi: 





În timpul exilului, deşi îi lipseau toate, mai ales mult îndrăgitele cărţi care îi puteau 
adduce nemăsurată alinare, Fotie nu a rămas inactiv. A scris lucrarea Discurs 
asupra reînvierii maniheismului, alcătuită din patru cărți. Printre cele mai frumoase 
opere ale sale se numără Amfilohia, o „colecție de lucrări in care sunt analizate 
subiecte scripturistice”. Această operă a fost începută în exil şi terminată mai 
târziu. A corectat de asemenea lucrările pe care i le trimiteau studenții lui, 
adăugând observaţiile necesare. 


În timpul amarelor zile de persecuție, Fotie a rămas deci un dascăl şi un păstor 
spiritual. 


Purtarea paşnică şi demnă a lui Fotie a câştigat curând respectul şi prețuirea 
societăţii creştine. Cei mai fanatici duşmani au fost impresionați de virtutea şi 
noblețea creştină a sufletului său. O atât de rară personalitate nu a rămas pentru 
mult timp în obscuritate şi exil. Chiar împăratul Vasile I a recunoscut 
nedreptatea, şi a anulat decizia sa cu privire la exilul lui Fotie. El a dispus 
aşadar ca Fotie să se întoarcă la Constantinopol şi să se ocupe de educaţia 
copiilor săi. 


După întoarcere, Fotie şi-a continuat şi activitatea de profesor la şcoala superioară 
de la Magnaura. A uitat toate nedreptátile care 1 se făcuseră, şi-a deschis inima, şi 
i-a cerut lui Ignatie împăcarea. Liniştea şi propăşirea Bisericii erau cea dintâi 
datorie a lui. Ignatie, fiind un om moral şi o mare personalitate, în ciuda 
caracterului irascibil, a dat şi el dovadă de înţelegere şi a acceptat împăcarea, în 
acest fel, cei doi mari oameni - pe care Biserica Ortodoxă îi recunoaşte ca sfinţi, 
cinstindu-i - uitând nedreptátile din trecut, s-au decis să lucreze împreună pentru 
binele Bisericii. După ce s-au împăcat, între ei s-a înfiripat o asemenea colaborare 
şi dragoste, încât deseori Ignatie îi cerea sfatul lui Fotie. 


Cel din urmă scrie despre această nouă prietenie: 





În privinţa relaţiilor dintre Răsărit şi Apus, în timpul episcopatului lui Ignatie 
situația nu a fost cu nimic mai bună decât în vremea lui Fotie. Când a fost informat 
despre hotărârile sinodului din 869-870, şi anume despre afilierea Bulgariei la 
Biserica Constantinopolului, papa Hadrian al II-lea i-a scris împăratului Vasile I 

şi lui Ignatie, protestând împotriva acestei decizii. Ignatie a intrat în conflict cu 
succesorul lui Hadrian, loan al VIII-lea, din cauza aceleiaşi probleme, el rămânând 
fidel sinodului din 869-870 în privinţa jurisdicției bisericeşti asupra Bulgariei. 
După cum am văzut mai sus, Ignatie a trimis în Bulgaria un episcop grec, 
misionarii latini fiind expulzați (870). Din cauza acestei atitudini a lui Ignatie, 
Roma nu a fost deloc mai mulţumită cu el decât fusese cu Fotie. În plus, 
consolidarea puterii Imperiului Bizantin în Sicilia şi în sudul Italiei, care s-a 
realizat mai întâi prin încheierea unei alianţe cu împăratul apusean Ludovic al II- 
lea, apoi prin eliminarea arabilor din sudul Italiei şi, în al treilea rând, prin 
eliminarea arabilor din sudul Italiei şi a piraților slavi din Marea Adriatică, a 
determinat Roma să-şi schimbe politica în privinţa Răsăritului. Când împăratul 
Vasile I a hotărât să reexamineze într-un sinod problema lui Fotie, Ioan a arătat 
bunăvoință şi a trimis la Constantinopol pe episcopii Paul de Ancona şi Eugenius 
de Ostia. Ajungând acolo, aceştia au văzut că situaţia era cu totul nouă. Ignatie 
murise (877 sau 878), iar Fotie se afla deja pe scaunul episcopal, fiind confirmat de 
cererile si rugámintile poporului. ° 


* F. Dvornik, op. cit., p. 136, scrie despre acest lucru: „Papa Hadrian îl recunoscuse pe Ignatie 
ca patriarh legitim cu condiția de a nu întreprinde nimic împotriva intereselor Romei în 
Bulgaria; iar dacă ar avea îndrăzneala să facă acest lucru, să fie scos din comuniunea cu Roma, 
prin urmare Să fie excomunicat. Aceste cuvinte ale lui loan al VIII-lea nu pot avea o altă 
interpretare. Avem aşadar aici o dovadă indiscutabilă a faptului că problema bulgară a jucat un 
rol important în toate relaţiile dintre Nicolae şi Fotie, din moment ce succesorul lui Nicolae 
pune drept condiţie pentru recunoaşterea lui Ignatie atitudinea acestuia din urmă față de 
interesele Romei în Bulgaria. Această condiție era prevăzută în scrisoarea pe care 
reprezentanţii papali i-au înmânat-o lui Ignatie la dezbaterile ce au avut loc după sinodul 
ignatian, care aveau ca scop stabilirea soartei Bulgariei; reprezentanţii papali nu trebuiau să 
prezinte scrisoarea decât în caz de strictă necesitate, când interesele Romei ar fi fost cu adevărat 
în primejdie. Toate acestea ne ajută să înţelegem pasajul enigmatic din scrisoarea papei către 
Demagoi, în care se spunea despre Ignatie că a fost excomunicat în mod repetat ca urmare a 
acestor ofense. Dacă s-a dispus ca recunoaşterea lui Ignatie de către Hadrian să depindă de 
atitudinea sa faţă de Bulgaria, şi dacă patriarhul fusese ameninţat cu excomunicarea în cazul în 
care ar fi îndrăznit vreodată să încalce drepturile Romei în Bulgaria, atunci loan îl putea 
considera pe Ignatie excomunicat, de vreme ce a devedit clar că Ignatie nu respectase condiția. 
Totuşi, pe de altă parte, din moment ce nu voia să închidă căile spre o posibilă înţelegere, Ioan 
al VIII-lea a amânat pronunţarea unei sentinţe oficiale în privinţa lui Ignatie cât timp exista cea 
mai mică speranţă ca patriarhul să-şi recunoască greşeala. Prin urmare, trebuie să fi făcut apel 
la el de două ori înainte de ultima solicitare, singura atestată de o scrisoare papală. Aceasta 
este formulată în termeni foarte hotărâți: Ignatie va fi excomunicat dacă nu retrage în treizeci de 


Capitolul VIII - Al doilea episcopat 


Revenind în scaunul pariarhal, Fotie a dorit să lucreze din nou pentru pacea 
Bisericii, în colaborare cu stăpânirea, a convocat în anul 879 un sinod la 
Constantinopol, în biserica Hagia Sofia. Aproape patru sute de episcopi au 
participat la acest sinod, întrucât delegaţia papală sosită de curând în capitală nu 
era autorizată de papă pentru a participa la sinod, loan al VIII-lea a fost invitat 
oficial de împărat şi de Fotie. loan a trimis ca reprezentant al său pe cardinalul 
Petru, care avea să se alăture celorlalți doi episcopi ai Romei aflați la 
Constantinopol. Delegaţia Romei avea autorizaţia lui loan să îl recunoască pe 
Fotie. Recunoaşterea se făcea însă doar în baza concepției papale despre primat. 


loan al VIII-lea îşi exprima ideile despre primat în scrisorile prezentate de 
delegația sa la Constantinopol. Aceste pretenţii papale nu au fost deloc acceptate 
de răsăriteni. Ca atare, scrisorile papei au fost traduse în greacă, fiind omise însă 
toate enunturile cu privire la ideile respective, în sinod au fost introduse în noua lor 
formă. Papa recunoştea în aceste scrisori legalitatea lui Fotie ca patriarh, condamna 
sinoadele precedente din Roma şi Constantinopol, care se pronuntaserá împotriva 
lui Fotie, şi le solicita tuturor recunoaşterea lui ca patriarh şi supunerea faţă de el. 


Ioan scria: „Primiţi pe Fotie, minunatul şi cucernicul ierarh al lui Dumnezeu si 
patriarhul, fratele nostru împreună preot care este de aceeaşi menire şi are aceeaşi 
parte şi aceeaşi moştenire ca şi Biserica Romei. Primiti-1 nu numai pentru virtutea 
sa, dar şi pentru ca defăimările să poată fi scoase dintre noi, şi pentru ca pacea şi 
iubirea lui Dumnezeu să fie sădite în mijlocul nostru. Primiţi-l fără ezitări sau 
îndoieli, cu dragoste şi încredere. Si lepádati orice otravă a răului, vicleniei, 
fátárniciei şi îndoielii, primifi-1 la fel cum I-a primit Biserica Romei. Căci după 
cum am aflat de la majoritatea dintre voi, acest om este împodobit cu multe virtuţi 
dumnezeiesti, adică cu înţelepciune si prevedere în cele omeneşti şi dumnezeiesti, 
ca şi cu orice altă virtute lucrătoare şi osârdie, care au făcut din el un slujitor 
vrednic al lui Dumnezeu. Nu am găsit cu dreptate ca un asemenea om să rămână 
nefolositor şi inactiv; ci, fund ridicat la înalta treaptă a Bisericii voastre şi 
strălucind din nou, să săvârşească încă o dată faptele lui obişnuite, care sunt 
plăcute lui Dumnezeu, preoţilor şi ierarhilor.” 


zile preoții greci din Bulgaria, într-o altă scrisoare către clericii greci din aceeaşi ţară, papa 
confirma pedeapsa cu excomunicarea pronunţată cândva împotriva lor de Hadrian. Dacă totuşi 
episcopii şi preoții nu vor părăsi teritoriul Bulgariei în termen de o lună, vor fi cu toții 
excomunicați şi suspendaţi. ” Vezi şi G. Every, The Byzantine Patriarchate 451-1204, Londra, 
1947, p. 126 şu. 


Fotie nu a fost impresionat de cuvintele de proslăvire ale papei la adresa lui, 
nelăsându-se influenţat de ceea ce scria loan despre primat. Până la armă a şters 
din scrisori toate referirile la primat. El respecta înainte de toate adevărul 
tradițional al Bisericii. Ca atare, sinodul din 879-880 nu a devenit un organ al 
papalității, adică o adunare în care papa să-şi pronunţe deciziile. Prezidat de Fotie 
şi constând în discuţii libere, sinodul a decis independent de voinţa papei. Prin 
urmare, Fotie a fost achitat, iar solicitarea latinilor în legătură cu Iliria şi Bulgaria a 
fost încă o dată ignorată, în plus, condiția papei pentru recunoaşterea lui Fotie - 
adică obligația acestuia de a-şi cere iertare pentru evenimentele petrecute - nu a 
fost acceptată, din moment ce Fotie nu se considera responsabil pentru trecut. 


Pentru a reda atmosfera acelui sinod şi impresiile episcopilor participanţi, cităm 
următorul fragment din actele sinodului: «Cum şi-a reluat locul patriarhul Fotie?» 
«Prin consimţământul celor trei patriarhi, la cererea împăratului, sau mai degrabă 
cedând presiunilor făcute asupra lui şi rugámintilor întregii Biserici a Constan- 
tinopolului», a răspuns sinodul. 


«Cum?», a întrebat Petru (cardinalul), «de nu a existat nici o presiune din partea lui 
Fotie? Nu s-a purtat tiranic?» «Din contră», a răspuns sinodul, «totul s-a făcut cu 
blándete şi în linişte.» «Slavă Domnului!», a exclamat Petru.” 


După întrebările lui Petru, Fotie s-a exprimat cu aceste cuvinte: 





Fotie a fost întrerupt atunci de membrii sinodului, care au strigat: „Ştim acestea cu 
toţii, fie din proprie experienţă, fie din mărturia altora care ne-au spus.” 





„Este adevărat”, a exclamat sinodul. 





„Aşa este”, a spus sinodul. 


Din actele sinodului reiese clar că întreaga Biserică era de partea lui Fotie. Era în 
perioada sa de glorie şi triumf. 


In ciuda hotărârilor sinodului, care a adus pace în Biserica Răsăriteană şi unificare 
între creştinismul răsăritean şi cel apusean, în scurtă vreme au apărut din Apus noi 
probleme. 


Când a fost informat că ideile privind primatul papal nu au fost acceptate, papa 
Ioan al VIII-lea a fost cuprins de mânie. El a protestat împotriva modificărilor 
aduse scrisorilor lui în traducerea greacă. Totuşi, a recunoscut hotărârile sinodului. 
A refuzat să accepte numai deciziile cu privire la problema Iliriei şi a Bulgariei şi a 
continuat să solicite revenirea acestor două ţări sub jurisdicția sa. Mai târziu, acest 
sinod al unităţii a fost dat uitării de canonistii occidentali. 


Sinodul anti-fotian din 869-870 a fost considerat al VIII-lea Sinod Ecumenic. 
Acest sinod a fost condamnat de fapt de cel din 879-880. Această eroare tragică o 
întâlnim în continuare în Biserica Romano-Catolică, în ciuda existenţei unor lucrări 
excepționale ale unor istorici romano-catolici precum F. Dvornik; sinodul 
condamnat din 869 este considerat valabil şi ecumenic. 


După sinodul din 879-880, fiind în perioada de apogeu a puterii sale, Fotie s-a 
putut consacra total reorganizării Bisericii. El a făcut din Biserică un izvor de mare 
putere spiritual pentru toate activitățile omeneşti. Activitatea predicatorială şi cea 
filantropică au ocupat primul loc. Studiile sale, redactarea de lucrări noi şi 
instruirea celor care iubeau cultura nu au fost trecute cu vederea. Acum îşi putea 
trimite lumina pretutindeni. 


Conform lui F. Dvornik, relațiile lui Fotie cu Biserica Romei în anii următori ai 


episcopatului său au fost normale. Părerea lui Dvornik nu reflectă totuşi realitatea, 
o dată ce informaţiile păstrate, considerate de el fictive, vorbesc clar despre 
provocarea venită din partea Romei. Credem că atmosfera era de aşa natură, încât 
între Fotie şi Roma nu putea exista armonie şi o colaborare paşnică, din moment ce 
poziţia lui Fotie cu privire la ideile papale despre primat era fundamental în 
contradicţie cu concepţia Romei. Desigur, papa loan al VIII-lea a arătat înţelegere 
şi nu a rupt legăturile Romei cu Biserica Răsăriteană, în ciuda faptului că Iliria şi 
Bulgaria nu îi fuseseră înapoiate. 


Urmaşul lui, Marinus (882), care a fost reprezentant papal la sinodul din 869 şi a 
fost persecutat de împăratul Vasile I din cauza purtării sale ostile din timpul 
sinodului, I-a condamnat pe Fotie şi a acordat din nou valabilitate sinodului din 
869. 


După moartea lui Marinus, succesorul lui, Hadrian al III-lea (884), a adoptat o 
atitudine moderată. Urmaşul lui Hadrian, Stefan al V-lea, a fost plin de aroganță, 
ca şi Nicolae şi Marinus, şi a reabilitat sinodul din 869. El i-a trimis împăratului 
Vasile I şi o scrisoare, in care se exprima foarte defavorabil în legătură cu Fotie. 
Scrisoarea papei nu a fost însă primită de Vasile, ci de succesorul acestuia, Leon 
cel înţelept. (886). 


Capitolul LX - A doua depunere şi moartea 


Anul 886 a fost pentru Fotie un an al nenorocirii. A început cu moartea împăratului 
Vasile I, în cel de-al şaptezeci şi patrulea an al vieţii lui. Tronul imperial a fost 
ocupat de Leon, unul dintre foştii studenti ai lui Fotie. După ce a arătat multă 
ingratitudine faţă de fostul sáu profesor, 1-a demis şi a ridicat la treapta patriarhală 
pe fratele lui în vârstă de şaisprezece ani, Ştefan, care fusese botezat de Fotie. 


Istoricii vorbesc despre diferite motive ale acestei acţiuni a lui Leon. Unii afirmă 
că Leon îl ura pe profesorul său. Alții susțin cá nu putea îngădui strălucirea 
spirituală a lui Fotie, despre care credea că îi va umbri propria personalitate. 


După ce a fost demis, Fotie a luat pentru a doua oară drumul durerosului exil. 
Şi-a petrecut ultimele zile studiind şi scriind, într-o mănăstire a armenilor a cărei 
amplasare exactă rămâne încă necunoscută. A murit în jurul anului 891, 
departe de zgomotul şi de tulburările acestei lumi. 


Biserica Ortodoxă Răsăriteană 1-a numărat curând printre sfinţii ei. Pomenirea lui 
se face în fiecare an la 6 februarie. Este, probabil, ziua morţii sale. 


Capitolul X - Fotie şi schism dintre Răsărit şi Apus 


Patriarhul Fotie, a cărui viață zbuciumată am aflat-o pe scurt mai sus, a fost un 
filosof şi un teolog, un om dedicat studiului, cercetării şi scrisului. El a trăit, 
împotriva voinţei sale, în mijlocul disensiunilor politice, al intereselor egoiste 
aflate în conflict şi al animozitátilor şi, în consecinţă, nu s-a putut dedica deplin 
creaţiei, pentru a realiza mai mult. În plus, din cauza reacției energice împotriva 
Romei, a fost considerat, şi unii îl socotesc şi astăzi, părintele schismei dintre 
Biserica Ortodoxă Răsăriteană şi Roma. A fost socotit, de asemenea, personalitatea 
care i-a inspirat pe reformatori ca Luther, Calvin şi Melanchton. 


Valoarea lui Fotie ca mare dascăl, teolog, filolog şi filosof fusese recunoscută încă 
din Evul Mediu ^. Specialiştii au analizat însă lucrările lui Fotie din unghiuri 
diferite. Filozofii şi filologii l-au analizat şi ei prin intermediul scrierilor lui 
filologice (Biblioteca, Lexiconul, Amfilohia etc.); teologii şi specialiştii în istoria 
bise-ricească au studiat scrierile teologice şi atitudinea lui împotriva pretențiilor 
papale egoiste din acea vreme, în consecinţă, până în prezent, conform părerii 
multor specialişti, nu dispunem de nici o lucrare care să ofere o imagine completă 
asupra personalităţii şi a activităţii lui Fotie. 


In plus, dezacordul fundamental dintre istoricii romano-catolici, care îl înfăţişează 
pe Fotie drept o persoană egoistă, josnică, plină de ură ?, şi istoricii răsăriteni, dar 


^ F. Dvornik, op. cit., p. 4: „Orbit (aşa se pretinde) de mândrie şi de sete de putere, Fotie a 
încercat să obțină recunoaşterea papei Nicolae I falsificând împrejurările în care a fost instalat 
la Constantinopol, dar papa, informat în mod adecvat de trimişii lui Ignatie, despre adevărata 
stare a lucrurilor, a refuzat să recunoască un patriarh care îşi luase această demnitate 
nesocotind total uzanfele canonice. 

? F. Dvornik, op. cit., p. 1: „Se afirmă cá Fotie i-a inspirat pe Luther, Calvin, Melanchton şi pe 
alti reformatory celebri când aceştia şi-au lansat campaniile lor împotriva papalității si a 
autorităţii ei.” Fără să dea nici o atenţie sentinței, Fotie a convocat un sinod al Bisericii 
Răsăritene, I-a depus pe papă şi a dat naştere la «prima Mare Schismă». Fotie nu şi-a primit 
pedeapsa decât după ce evlaviosul împărat Vasile I I-a ucis pe nelegiuitul împărat Mihail al III- 
lea, a cărui stăpânire era blestemată de tot Bizanțul; a fost atunci depus si condamnat în mod 
solemn de Sinodul al VIII-lea Ecumenic (869-870), izvor favorit în legislaţia canonică apuseană 
a Evului Mediu. Dar Fotie a câştigat încă o dată favoarea împăratului şi, după moartea lui 
Ignatie, a ocupat din nou scaunul patriarhal; de această dată, pentru a fi sigur de aprobarea 
papei, l-a primit pe acesta, care era dispus să arate îngăduință cu anumite condiţii, 
falsificându-i scrisorile şi falsificându-le şi pe acelea trimise de papă împăratului şi părinţilor 
unui sinod convocat pentru a analiza cazul lui. A mituit reprezentanţii trimişi de papă şi a 
modificat actele sinodului. Când Ioan al VIII-lea a aflat că fusese păcălit de abilul grec, I-a 
excomunicat de îndată. De aici s-a născut a doua schismă, care avea să dureze până la sfârşitul 
secolului al IX-lea, trimitándu-si umbra şi asupra secolului al X-lea; în cele din urmă, s-a 


şi ceilalţi, care îl descriu ca un om admirabil şi o mare personalitate, a făcut dificilă 
o analiză lipsită de prejudecăţi. 


Noile cercetări ale profesorului romano-catolic dispărut, F. Dvornik, şi ale altora, 
insufletiti de spiritul ecumenismului contemporan, nu au oferit cu adevărat o 
imagine reală şi completă a personalității lui Fotie, din moment ce vor să aplaneze 
neînțelegerile dintre creştinismul răsăritean şi cel apusean. Astfel, când 
evenimentele vorbesc clar despre reacțiile lui Fotie împotriva Romei, reacţii ce 
exprimă punctul lui de vedere cu privire la papalitate, aceşti specialişti în mod 
intenționat nu le subliniază, sau pun la îndoială caracterul istoric al izvoarelor, în 
ciuda acestei situaţii, cu trecerea timpului, imaginea personalităţii lui Fotie este 
continuu reabilitată în Occident, în timp ce mai înainte era descris ca o persoană 
plină de ură, ca un om egoist, mincinos, părinte al discordiei şi al sciziunii, acum 
este înfățişat ca o personalitate plină de dragoste, stăpânire de sine, răbdare - un 
părinte şi un model pentru unitatea viitoare. Părerile diferite despre personalitatea 
lui Fotie au avut, fireşte, o motivaţie. 


Izvoarele latine contemporane lui Fotie şi cele de mai târziu, împreună cu 
adversarii lui Fotie, ignatienii, înfăţişează un Fotie corupt şi josnic, în timp ce 
prietenii lui Fotie, precum şi scrierile sale şi evenimentele în sine oferă imaginea 
unui om cu totul sfânt. 


În capitolele şi notele de mai sus am avut deja ocazia să prezentăm opiniile 
diferiților istorici despre personalitatea lui Fotie şi despre noblețea caracterului sáu. 
Ce se poate spune însă despre responsabilitatea sa în privința schismei? 
Specialistul grec A. D. Kyriakos, în efortul de a explica motivul schismei şi 
puternica ostilitate față de Fotie a adversarilor lui contemporani, şi anume Niceta 
de Paflagonia (890), Mitrofan, episcop de Smirna (857), Stelian de Neocezareea si 
Anastasios bibliotecarul, scrie următoarele: „Viaţa nici unui om al Bisericii din 
vechime nu a fost atât de distorsionată de istorie precum cea a lui Fotie. Aproape 
toti istoricii care au descris evenimentele petrecute în timpul schismei au avut o 
atitudine critică faţă de Fotie, pentru că luptase împotriva iubitei lor papalitáti. 


Deci, în loc să analizeze cu nepărtinire evenimentele, ei au încercat să îl prezinte pe 
Fotie drept cauză a schismei şi să justifice papalitatea, urmând orbeşte ceea ce 
scriseseră despre Fotie duşmanii lui recunoscuţi, adică Niceta de Paflagonia, 


produs marea ruptură dintre Răsărit şi Apus de la 1054, sciziunea care a rezistat tuturor 
încercărilor de vindecare şi care a fost un atât de mare dezastru pentru creştinătate, în general 
aşa se înfățișa imaginea acceptată ca autentică în Apus. ” 


Stelian de Neocezareea şi Anastasios bibliotecarul din Roma. Ultimul a fost unul 
dintre cei mai josnici oameni din secolul al IX-lea şi, ca atare, a fost condamnat şi 
excomunicat de trei papi pentru diversele lui crime... în ciuda acestui fapt, istoricii 
latini îl consideră mai vrednic de a fi crezut decât pe Fotie, care descrisese în 
câteva scrisori evenimentele ce îl priveau, mai vrednic decât mărturiile mai multor 
sinoade ţinute la Constantinopol între anii 867-879 şi mai vrednic de încredere 
decât istoricii bizantini care au trăit după el... şi anume Simeon magistratul, 
Gheorghe Kedrenos, Zonara şi Constantin Porfirogenetul.” 


Specialistul grec Gheorghe Kremos, care a scris istoria schismei dintre Răsărit şi 
Apus, respinge de asemenea ideile cardinalului german papist Hergenrother. În 
scrierile sale, cel din urmă a înfățişat complet eronat personalitatea lui Fotie. 
Istoricul poporului grec C. Paparregopoulos a fost influenţat de lucrările lui 
Hergenrother. 


G. Kremos scrie: „Marele Fotie a căzut pradă criticii istorice defectuoase şi 
nedrepte a lui Paparregopoulos cel de sfântă amintire... Ca un vultur cu mare 
anvergură, Fotie zboară deasupra norilor, la o asemenea înălțime, încât slabele 
săgeți ale ráutátii papistilor şi ale grecilor... care s-au alăturat lor, nu pot nici măcar 
să îi atingă vârfurile aripilor. Oamenii mari sunt inaccesibili mulțimii şi în special 
celor invidioşi, „după cum afirmă marele istoric Tucidide... Ceea ce face orice 
general prevăzător, înţelept şi priceput, care taie orice comunicare cu inamicul a 
oamenilor suspecti şi trădători care trăiesc în tabăra lui, împiedicând astfel orice 
comunicare a duşmanilor cu armata proprie, care inspectează garda, santinelele şi 
avangarda taberei lui zi şi noapte, tocmai acest lucru l-a făcut şi Fotie când a 
analizat erorile dogmatice ale papiştilor... Dacă un asemenea mare feld-maresal 
este de condamnat, atunci şi Fotie este de condamnat, lucru pe care corul 
papiştilor... ar vrea să îl credem.” 


În general, punctul de vedere al Răsăritului cu privire la Fotie a fost întotdeauna 
acelaşi: Fotie a fost o personalitate puternică, un om exemplar şi nu a dat naştere 
schismei. 


Ar trebui remarcat faptul că schisma nu a avut loc dintr-o dată, în timpul 
episcopatului lui Fotie. Au existat rădăcini şi cauze mai adânci ale schismei, spre 
exemplu în diferenţa de spirit deja existentă între teologia greacă şi cea latină. 
Astfel, părinții greci erau mai curând preocupaţi de filosofia şi teoria adevărului 
creştin decât de organizarea pământească a Bisericii lui Hristos, cum erau părinții 
latini, înstrăinarea popoarelor răsăritene şi apusene, născută din diferenţele de 
obiceiuri, limbă etc., s-a adăugat şi ea la opoziţia şi la ostilitatea pe care Vechea 


Romă o manifesta faţă de strălucirea noii capitale Constantinopol şi faţă de scaunul 
ei episcopal. 


Sinoadele Ecumenice, după cum se ştie, au ridicat patriarhul de Constantinopol la 
cea mai înaltă cinste între episcopi (Sinoadele din 381, 451 etc.). 


Istoricii, chiar cei anteriori perioadei lui Fotie, identifică mai multe schisme şi 
conflicte între Răsărit şi Apus. Dar cea mai importantă cauză a rupturii a fost şi 
rămâne autoritatea şi primatul papal, creat de latini pe baza unor scrieri false şi a 
interpretării greşite a unor pasaje din Scriptură. 


Inclinatia apuseană spre inovaţie şi crearea unor dogme necunoscute Bisericii 
vechi au desăvârşit şi au statornicit ruptura. 


Când Fotie, eruditul şi marele teolog, s-a confruntat cu teologia necunoscută şi 
defectuoasă a Apusului şi cu imperialismul papal al lui Nicolae I şi al 
succesorilor acestuia, a fost obligat să le combată. Deşi a dus o luptă de apărare, 
Fotie a oferit mereu ocazia pentru colaborare şi reconciliere. Nu a fost însă 
niciodată înţeles. Din moment ce a luptat împotriva papalității, istoricii romano- 
catolici l-au urât şi l-au defăimat. 


Afirmațiile false făcute în secolele trecute, în special cele ale lui Baronius (1538- 
1607) şi ale lui Hergenrother, au început să se năruie în ultimii ani, asemenea 
castelelor de nisip. 


Profesorul Ioannes Karmires scrie despre cercetările asupra lui Fotie ale istoricului 
romano-catolic F. Dvornik următoarele: „După o analiză cuprinzătoare, obiectivă, 
imparțială şi savantă a tuturor problemelor referitoare la Fotie în multe privinţe el 
(Dvornik) s-a transformat aproape într-un apologet şi apărător al lui. A contribuit 
mai mult decât oricare altul la reevaluarea istoriei lui Fotie şi la restabilirea 
adevărului care a fost atât de mult denaturat de cardinalii Baronius si 
Hergenrother, ale căror opinii eronate sunt reiterate in special de alți teologi si 
istorici heterodocsi. ” 


Profesorul Dvornik a scris mai multe lucrări pentru a dovedi că Fotie nu a fost 
răspunzător de schismă, într-una din aceste opere găsim un rezumat al studiilor 
sale, după cum urmează: „Din fericire, în ultimii ani s-a adus mai multă lumină în 
problema istoriei zbuciumatului patriarh. 

Să reluăm pe scurt doar acele descoperiri care au fost acceptate până în prezent 
de lumea ştiinţifică, în primul rând, s-a dovedit că a doua schismă fotiană nu a 


existat niciodată. Patriarhul Fotie s-a împăcat pe deplin şi în mod sincer cu papa 
Ioan al VIII-lea, iar sinodul din 879-880 a confirmat oficial această reconciliere. 
Fotie nu a mai fost niciodată excomunicat de papă. Dimpotrivă, când a fost depus 
de împăratul Leon al VI-lea din motive politice, papa Ștefan al VI-lea s-a ridicat în 
apărarea lui, şi a intrat în relaţii cu succesorul acestuia, fratele mai tânăr al 
împăratului, Ştefan, numai după ce împăratul i-a trimis copia actului prin care 
Fotie renunţa liber la scaunul patriarhal. Când a murit, Fotie se afla în comuniune 
cu Biserica Romei. 


S-a stabilit de asemenea că Biserica Romei era foarte conştientă de această 
reconciliere şi că, până la sfârşitul secolului al XI-lea, cancelaria papală 
recunoștea oficial doar şapte Sinoade Ecumenice, refuzând deci să accepte aşa- 
numitul Sinod al VIII-lea care 1-a condamnat public pe Fotie în 869-870. 


Curia romană nu a uitat că hotărârile acestui sinod au fost anulate in 879-580, 
când a avut loc reconcilierea lui Fotie cu Roma, că această decizie a fost 
confirmată de loan al VIII-lea, nemaifiind niciodată revocată după aceea de 
papalitate. 


Sinodul care I-a condamnat pe Fotie şi ale cărui hotărâri cu privire la patriarh au 
fost anulate zece ani mai târziu de un alt sinod acceptat de papă nu a fost numărat 
niciodată printre Sinoadele Ecumenice ale Bisericii Răsăritene. Si nu se poate găsi 
nici o hotărâre oficială a Bisericii Apusene care să dispună includerea acestui 
sinod printre Sinoadele Ecumenice. Sinodul acesta îşi datorează cinstea 
nemeritată de a fi considerat al VIII-lea Sinod Ecumenic unei greşeli ciudate a 
canoniştilor apuseni din secolul al XI-lea, care au găsit actele sinodului în 
arhivele de la Lateran şi au fost încântați să citească în ele o hotărâre ce le 
interzicea laicilor să se amestece în alegerea episcopilor. Au fost atât de încântați 
de descoperire, încât nu numai că au uitat faptul că acest sinod fusese anulat, dar 
au susţinut chiar că a fost unul dintre marile sinoade ale creştinismului, în acel 
moment, cum era firesc, s-a tras concluzia că întreaga istorie a patriarhului Fotie 
a fost înţeleasă greşit, în spaţiul creştinismului apusean s-a născut o legendă 
fotiană, susţinută de actele unui sinod ecumenic şi care, prin urmare, trebuia 
crezută fără ezitare. 


Legenda s-a dezvoltat în Evul Mediu şi a fost sistematizată în secolul al XVII-lea 
de primul istoric bisericesc modern, cardinalul Baronius. 


Acestea sunt noile descoperiri cu privire la istoria patriarhului Fotie acceptate 
până în prezent într-o anumită măsură de specialişti. Natural, noile puncte de 


vedere distrug tot ceea ce a creat Evul Mediu. Dacă privim istoria „părintelui 
schismei” din această perspectivă, fireşte, clădirea impozantă ridicată de 
cardinalul Baronius în secolul al XVII-lea şi refăcută atât de admirabil de 
cardinalul Hergenrother în secolul al XIX-lea se fisurează si se prăbuşeşte sub 
ochii noştri. Istoria marelui grec trebuie rescrisă. ” 


Alţi istorici contemporani vorbesc şi ei despre Fotie într-un mod asemănător celui 
al lui F. Dvornik. 


Astfel, in 1939, bizantinologul belgian H. Gregoire a propus la Academia de 
Arheologie din Atena, Grecia, o reexaminare fundamentalá a operei lui Baronius, 
Annales Ecdesiastici. El a afirmat cá Baronius utilizase izvoare eronate cu privire 
la schismá. 


Un alt teolog si istoric romano-catolic, Yves M. J. Congar, acceptá de asemenea 
punctul de vedere al lui Dvornik. 


Ca urmare a celor spuse mai sus, F. Dvornik îşi încheie lucrarea sa, The Photian 
Schism, afirmând: „Încă o dată vom fi liberi să recunoaştem în Fotie un mare om 
al Bisericii, un umanist cultivat şi un creştin autentic, suficient de generos pentru 
a-şi ierta duşmanii şi pentru a face primul pas spre reconciliere. Ca om de litere si 
erudit, Fotie a fost întotdeauna clasat de specialiştii care i-au studiat opera printre 
cei dintâi; în această privință numele lui a impus întotdeauna respect, după cum 
au depus mărturie în unanimitate contemporanii lui, prietenii şi duşmanii 
deopotrivă. Specialiştii familiarizați cu lucrările lui literare nu erau dispuşi să 
creadă toate poveştile invocate de adversari împotriva sa; ei şi-au ascultat 
instinctul de cercetător, care i-a făcut să sesizeze că nu se putea concepe ca un om 
care îşi petrecuse cei mai frumoşi ani printre cărţi, în compania celor mai de 
seamă reprezentanţi ai perioadei clasice şi în contact permanent cu mulți discipoli 
devotați, să se coboare la o asemenea josnicie şi ambiţie mărginită, după cum îi 
imputau adversarii lui; flerul lor i-a determinat să cinstească pe eruditul care a 
jucat un rol important în transmiterea culturii elenistice către posteritate. ” 


Biserica Ortodoxă Răsăriteană, păstrându-şi încrederea în sfinfenia lui Fotie şi 
arătând recunoştinţă pentru fructuoasa şi nobila sa lucrare în slujba creştinismului, 
îl venerează şi îl prea măreşte ca sfânt. 


Noile cercetări occidentale şi schimbarea perspectivei istoricilor, în special a celor 
romano-catolici, cu privire la activitatea lui Fotie şi la caracterul său, îi justifică 
credinţa tradiţională. 


Biserica Ortodoxă nu va înceta aşadar niciodată să prea mărească pe fiul ei ales, 
Fotie, care i-a adus un vrednic omagiu prin marea lui evlavie şi erudiție creştină, 
prin diversitatea şi strălucirea ideilor, a învățăturilor şi înfăptuirilor sale. Si nu va 
înceta niciodată să îl considere: „apărător al Ortodoxiei, apărător al ortodocşilor, 
stâlp şi temelie a Bisericii, unealtă a harului, vas ales, harpa cea de Dumnezeu 
strunită a Duhului, propovăduitor fierbinte, ierarh prea înţelept, dascăl al lumii, 
vestit în cuvânt şi în învățătură, trámbitá care a vestit purcederea Duhului 
Dumnezeiesc de la Tatăl, ce, întocmai ca fiul tunetului (loan Evanghelistul) 
vorbise cu putere dumnezeiască, prea neclintit potrivnic al ereziilor, cel ce 
osândeşte păcatul ereziei, apărător dumnezeiesc al Ortodoxiei... prea sfânt Părinte, 
mare Fotie, vestit în cuvânt şi de acelaşi nume cu lumina.” 


Din imnele zilei de prăznuire a Sfântului Fotie cel mare (6 februarie) 
Stihiră 
Glasul al 4-lea: Ca pe un viteaz între mucenici 


Cu cântări de Dumnezeu insuflate să lăudăm pe marele Fotie cel cu nume sfânt, 
unealta cea întru tot lăudată a harului lui Dumnezeu, psaltirea cea dumnezeiască a 
Mângâietorului, stâlpul neclintit şi prea minunat al sfintei credinţe, viteazul 
luptător şi apărător al ortodocşilor, marele dascăl şi ierarh, prea fericitul vestitor al 
adevăratei învățături, sceptrul si lauda Bisericii lui Dumnezeu. Cu un glas toti 
dreptslăvitorii să prăznuiască cu sfinte şi cinstite cântări, lăudând pe fericitul Fotie 
cel prea strălucit, marele luminător a toată lumea, propovăduitorul cel fierbinte şi 
vestitul ierarh al Bisericii, omul cel prea ales al lui Dumnezeu, dumnezeiescul 
episcop, înțeleptul păstor şi cármuitor al turmei lui Hristos Dumnezeu, strălucitul 
păstor al Constantinopolului, primul în cinste între patriarhi. 


Printr-o nelegiuită poruncă, o, Sfinte, fost-ai smuls de lângă turma ta credincioasă, 
şi ai suferit cumplit pentru neprihănita credinţă, o, strălucitule ierarh, prea slăvite, 
Sfinte Fotie cel cu nume mare, temelie tare a Bisericii, stâlp neclintit al evlaviei. 
Pentru aceasta, cu osârdie te cinstim pe tine, cunoscătorule al tainelor şi 
invátátorule iscusit în dogmele Ortodoxiei şi propovăduitor mult vestit al harului si 
al adevărului. 

Slavă: Glasul al 4-lea 


Veniti toti credincioşii, cu evlavie să lăudăm pe prea minunatul Fotie, ierarhul şi 
prietenul Domnului. Căci plin de învăţătura apostolică fiind, şi locaş al Sfântului 
Duh prin viaţa lui cinstită arătându-se, prin învăţătura sa a alungat lupii departe de 
staulul Bisericii de obşte. Vestind prea limpede credinţa Ortodoxă, stâlp şi apărător 
al evlaviei s-a arătat. 


De vreme ce după moarte stă încă mai aproape de Hristos, neîncetat mijloceşte 
pentru sufletele noastre. 


La Litie 
Glasul 1 


Veseleşte-te în Domnul, cetatea lui Constantin, dimpreună cu toată cetatea, 
ostrovul şi ţinutul, la aleasa pomenire a păstorului nostru al tuturor, dascălul şi 


luminătorul Bisericii de obşte, Fotie cel de trei ori fericit; căci în viaţa aceasta mult 
s-a luptat pentru credința Evangheliei, surpând trufia ereziei, nimicind orice 
greşeală şi osândind nelegiuita adăugire la Crez. Pentru aceea, în ceruri se bucură 
acum de aleasă răsplătire pentru ostenelile lui şi mijloceşte neîncetat către Hristos 
Dumnezeu pentru sufletele noastre. 


Glasul al 2-lea 


Lăudându-te pe tine, marele episcop şi păstorul cel cinstit şi fără de prihană, 
vestitorul evlaviei, gura cea înfocată a Duhului, cu osârdie te rugăm: Fă-ne parte de 
mijlocirile tale, Fotie, Părintele nostru, spre folosul sufletelor noastre. 


Slavă: Glasul al 2-lea 


Omule al lui Dumnezeu, slugă credincioasă, preot al Domnului, om al osârdiei, vas 
ales, stâlp şi temelie a Bisericii, moştenitor al împărăției, cela ce eşti întocmai cu 
apostolii, mărturisitor şi apărător al învăţăturii ortodoxe, nimicitor al eresului celui 
stricător de suflet, mare Fotie, nu înceta să strigi către Dumnezeu pentru noi. 


Glasul 5: Bucură-te, cămara cea cu bun miros 
Stih: Preoţii Tái, Doamne, se vor îmbrăca cu dreptate, şi cuvioşii tăi se vor bucura. 


Bucură-te, întru tot láudatule ierarh al lui Hristos; bucură-te, podoabă a Părinților şi 
a patriarhilor. Lucrarea şi rugăciunea deopotrivă ti-au înveşmântat sufletul cu 
lumina lor, căci ai fost sălaş al rugăciunii neîncetate, templu al blándetii şi mare 
vistierie a virtuţii binecuvântate; păzitor al vegnicei şi prea adâncii intelepciuni si 
soare prea luminos al cunoaşterii lucrurilor lui Dumnezeu, casă a păcii şi a 

harului dumnezeiesc, sălaş al îndoitei iubiri, şi pentru Dumnezeul tău, şi pentru 
aproapele tău, palat desfătat al smereniei, roagă pe Hristos Mântuitorul să 
dăruiască iertare sufletelor noastre şi mare milă. 


Stih: Gura mea va grăi înţelepciune şi cugetul inimii mele pricepere. 


Bucură-te, măsură a adeváratilor ierarhi şi preoţi, cel dintâi dascăl şi învăţător prea 
mărit, gura teologilor Bisericii lui Hristos Dumnezeu cea una sfântă, tu, cel ce ai 
fost vestit în cuvânt şi în învăţătură. Păstorule cu mare nume, cel întocmai cu 
apostolii, propovăduitor puternic, tăind mrejele ereziei în două, ca o sabie cu două 

tăişuri, ascuţită cu adevărul şi cu harul lui Dumnezeu, unealtă a dulcii cântări si 
minte cu adevărat cerească, stâlp prea neclintit al Bisericii lui Hristos, tăria şi lauda 


turmei celei cucernice, roagă pe Hristos Mântuitorul să trimită sufletelor noastre 
iertare şi mare milă. 


Stih: Gura dreptului cumpăneşte înţelepciune, şi buzele oamenilor cunosc harul. 


Bucură-te, cinstita laudă a tuturor preoților; bucură-te, frumuseţea episcopilor şi 

a patriarhilor, stâlp neclintit al Bisericii şi temelie tare şi piatră, izvor sfințit al 
învăţăturii ce saturi pe toti cu adevăr, adevărată măsură a sfintei credinţe, tálcuitor 
înţelept al tainelor, Fotie, Părintele nostru, toiag sfânt şi sprijin al adevărului, om 
minunat, strălucind cu prea slăvită strălucire, omule ceresc şi îngere pământesc, 
lumină a credincioşilor ortodocşi, secure care dobori cumplitul eres. Nu înceta să te 
rogi lui Hristos pentru cei ce cinstesc şi laudă pomenirea ta. 


Tropare 
Glasul al 4-lea 


Ca cela ce esti de un cuget cu apostolii şi dascăl al lumii, Fotie, Stăpânului tuturor 
roagă-te să dăruiască pace lumii şi sufletelor noastre mare milă. 


Glasul 5: „Să lăudăm, credincioşii” 

Strălucit arătător al înţelepciunii făcându-te, Ortodoxiei te-ai arătat apărător de 
Dumnezeu întărit, podoaba Părinților, Fotie prea mărite, că tu dobori trufia 
eresurilor cumplite, lumină dumnezeiască a Răsăritului, podoaba Bisericii, pe care 
o păzeşte, Părinte, neclătinată. 
Condac 

Glasul al 8-lea Apărătoare Doamnă... 
Incununeze-se acum cu florile cântărilor luminătorul cel prea strălucit al Bisericii 
şi călăuzitorul cel prea îndumnezeit al ortodocşilor, alăuta cea dumnezeieşte glă- 
suitoare a Duhului şi potrivnicul cel prea tare al eresurilor, căruia şi strigăm: 
Bucură-te, Fotie prea cinstite. 


Megalinarie 


Bucură-te, făclie a credinţei şi vietuirii ortodoxe; bucură-te, luminarea popoarelor 


care au venit la Hristos; bucură-te, lumină plină de har care vădeşte nesuferita 
greşeală; Fotie, noi credincioşii lăudăm şi binecuvântăm numele tău. 

